BUTTERFLY'S WORLD: ΧΑΘΗΚΑΜΕ!!!\nΑναρτήθηκε από BUTTERFLY στις 4:48 μ.μ.\nJK O SΚΡΟΥΤΖΑΚΟS 10 Φεβρουαρίου 2009 - 5:58 μ.μ.\nΠΟΣΟ ΔΙΚΙΟ ΕΧΕΙΣ.ΟΙ ΑΝΘΡΩΠΟΙ ΧΑΝΟΝΤΑΙ ΣΤΗΝ ΚΑΘΗΜΕΡΙΝΟΤΗΤΑ ΚΑΙ ΣΥΓΚΙΝΟΥΝΤΑΙ ΕΠΙΦΑΝΕΙΑΚΑ ΠΡΟΣ ΣΤΙΓΜΗ.ΔΥΣΤΥΧΩΣ ΟΛΟΙ ΜΑΣ ΞΕΧΝΑΜΕ ΤΙΣ ΒΑΣΙΚΕΣ ΑΞΙΕΣ ΤΗΣ ΖΩΗΣ.\nHfaistiwnas 10 Φεβρουαρίου 2009 - 6:05 μ.μ.\nΈτσι είναι, όλα περνάνε με τον καιρό, ακόμη και αυτά που κάποια στιγμή μας πόνεσαν πολύ.. αλλά το σημάδι τους πάντα μένει και πονάει όποτε έρχεται στην μνήμη...\nILive2LoveMe 10 Φεβρουαρίου 2009 - 6:39 μ.μ.\nΔεν νομίζω πως κάτι ξεχνιέται έτσι απλά. Μη νομίζεις πως λείπει το ουρλιαχτό. Το κακό είναι ότι μας ρουφά η δική μας καθημερινότητα. Τα δικά μας προβλήματα, των παιδιών μας, των οικογενείων μας, της επιβίωσης, της προσπάθειας μια ζωής καλύτερης. Και όταν αυτά δεν είναι πάντα εφικτά για όλους και τρέχεις σαν ρομπότ... τότε κάπου χάνεσαι. Ανάμεσα στον εαυτό σου , στα γεγονότα , στη δικιά του πραγματικότητα ο καθένας.\nΟι πληγές δεν κλείνουν έτσι. Αλλά με ουσιαστικές αλλαγές που στην πραγματικότητα ίσως δεν έρχονται ποτέ. Κι αυτή είναι μια άλλη αλήθεια. Βλέπεις τα ουρλιαχτά κάποιες φορές έχουν δυνατή ηχώ αλλά όχι και αντοχή.\nΚαι το σύρμα που παραπέει μισοφαγωμένο στο ανθρώπινο μυαλό δεν είναι πάντα ικανό να 'κρατήσει' τα έσω και τα έξω μαζί.\nΧαμόγελο και πάμε μπροστά, δεν ξεχνάμε, ίσως και έχουμε πληγωμένα γόνατα. Όμως πρέπει να πάμε όλοι μπροστά. Και υπάρχουν πολλοί τρόποι να το κάνουμε αυτό αρκεί να υπάρχει θέληση.\nΦιλιά γλυκιά μου Πεταλούδα, καλό απόγευμα!\nleondokardos 10 Φεβρουαρίου 2009 - 7:30 μ.μ.\nΔεν έχω κλείσει χρόνο που άνοιξα μπλόγκ, ακούγοντας άλλους να μιλούν γιαυτά.\nΈχεις δίκαιο, μέσα απο τα γραφτά του καθενός, σχηματίζονται παρέες με την ίδια νοοτροπία, προβληματισμούς,ευαισθησίες. Βλέπεις οτι ο άγνωστος "άλλος" σου ταιριάζει, τον νιώθεις κοντά σου, οτι σε ακούει και σε καταλαβαίνει.\nΠρωσοπικά, βρήκα μεγάλη παρηγοριά σ΄αυτούς που μου κάνουν τη τιμή να διατηρούν επαφή μαζί μου. Βρήκα ευασιθησίες, μια καλή λέξη,σε μια δύσκολη περίοδο. Εύχομαι να συνεχίσουν έτσι.\nΌσο για το καναπέ μας, ναι , έτσι είναι, ξεσηκωνόμαστε για ένα γεγονός, το συζητάμε για λίγες μέρες, ίσως να αγανακτούμε και μετά έρχεται άλλο γεγονός για να ξεχαστεί το παλιό. Φαίνεται οτι η ζωή τη σημερινή εποχή, μας βομβαρδίζει με δυσάρεστα που ίσως πια συνηθίσαμε να μη μας κάνουν εντίπωση για πολύ καιρό.\nfaraona 10 Φεβρουαρίου 2009 - 8:00 μ.μ.\nΞελαρυγγιστήκαμε βρε Πεταλούδι μου ...απο τα 16 μου μεχρι τωρα που ειμαι 53 δεν κάνω και τιποτε αλλο...κι ούτε ξέρω αν βοήθησε κιόλας αυτο το ουρλιαχτό και σε τίποτα...αυτο ειναι το κακό.\ntovenito 10 Φεβρουαρίου 2009 - 8:03 μ.μ.\nέχεις δίκιο. με οριμένα άτομα ταυτίζεσαι ή γοητεύεσαι από τις λέξεις τους και είναι σαν να σου στερούν μια συνήθεια όταν διακόπτουν οριστικά.\nμπορεί και να υπάρχουν κάπου σιωπηλά ή με άλλη ταυτότητα, ποτέ δεν ξέρεις..\nόσο για τα υπόλοιπα τα μεγάλα, ο καναπές αποδεικνύεται περισσότερος απορροφητικός από οτιδήποτε..και μη νομίζεις.κι εγώ βυθισμένος είμαι..\nLaplace 10 Φεβρουαρίου 2009 - 8:59 μ.μ.\nδεν νομιζω οτι το ξεχασαμε το θεμα..\nαφορμη περιμενει ο κοσμος να ξαναβγει στους δρομους..\nΛυγερή Βασιλείου 10 Φεβρουαρίου 2009 - 9:43 μ.μ.\nNα σου πω κάτι ; Αυτό το θέμα( του χαμού) που θίγεις με ενοχλεί και μένα.\nΌχι επειδή συμβαίνει όπως και εκτός διαδικτύου, αλλά γιατί να μην μπορώ να αποστασιοποιούμαι ενώ κρατώ τις αποστάσεις ,έτσι νομίζω τουλάχιστον.\nΤελικά έαν είσαι ανθρώπινος δεν μπορείς να ξεφύγεις από τις αδυναμίες σου σε ακολουθούν ακόμη και στα όνειρά σου...\nΑνώνυμος 10 Φεβρουαρίου 2009 - 10:23 μ.μ.\nπεταλούδα, σε καταλαβαίνω. κι εγώ δένομαι πολύ με τους ανθρώπους. κι όταν οι περιστάσεις σε αναγκάζουν να τους αποχωριστείς, εκεί είναι που τρελαίνομαι... καλό σου βράδυ!\nb|a|s|n\_i/a 10 Φεβρουαρίου 2009 - 10:29 μ.μ.\nέχει μπει με κάποιο μαγικό τρόπο ο ένας στην ζωή του άλλου. και πέρα από τις οθόνες αναπτύσονται και προσωπικές σχέσεις.\nγια όλα τα άλλα πόσο να φωνάξει κανείς. όλα τα θέματα εδώ είναι. και όσο πιο δύσκολα θέματα τόσο πιο δύσκολη και αργή η επίλυσή τους. και ο αλέξης δεν ξεχνιέται. αρκεί και να μείνει σαν αλέξης. και όχι και σαν άλλο επόμενο όνομα ζωής.\nΛου 11 Φεβρουαρίου 2009 - 12:44 π.μ.\nΜαζευουμε φορα, Πεταλουδιτσα.....μοναχα ξαποσταινουμε για λιγο, και ξανα προς την παλη τραβα...\nΕφυγε ο Αλεξης, μα ανασαινει η Κουνεβα, κι εγω τρωω ακομη γ..μ..σι απο τα αφεντικα,\nπου θα παει ομως, φτιαχνει ο καιρος, και στεγνωνει την κουκουλα μου.....ξανα στους δρομους!\nBUTTERFLY 11 Φεβρουαρίου 2009 - 9:17 π.μ.\nΝαι, καπως ετσι...και δεν ξερω αν φταιει η δικη μας επιδερμικοτητα η η ταχυτητα με την οποια τρεχουν ολα!\nBUTTERFLY 11 Φεβρουαρίου 2009 - 9:19 π.μ.\nΤο ξερω και αυτο που λες ισχυει για ολα τα πραγματα στη ζωη. Οσο κι αν λενε πως ο χρονος ειναι ο καλυτερος γιατρος, ο,τι σε εχει πονεσει, σε ποναει παντα. Σιγουρα λιγοτερο εντονα, ισως και αφηνοντας μια γλυκοπικρη γευση, μα ενα μικρο σημαδακι καθε πληγη το αφηνει οσο να 'ναι και αυτο διαμορφωνει αυτο που εισαι και αυτο που γινεσαι μεγαλωνοντας...\nBUTTERFLY 11 Φεβρουαρίου 2009 - 9:23 π.μ.\nΕτσι λειτουργουμε ακριβως και δυστυχως οντως τρεχουμε οι περισσοτεροι σαν ρομποτακια, ομως το γιατι ειναι αυτο που με προβληματιζει. Γιατι απλα εχουμε γινει κι εμεις μερος ενος συστηματος που υπερτιμα την αποκτηση υλικων αγαθων και παραμελει την ψυχη. Ετσι τρεχουμε (κι εγω πρωτη και καλυτερη) για να καλυψουμε οικονομικα καποιες δευτερευουσες αναγκες και τις αναγκες της ψυχης για αλληλεγγυη, δικαιοσυνη κτλ τις αφηνουμε εκτεθιμενες. Ασε που καποιους απο εμας μας βρισκει βολεμενους ολο αυτο το συστημα-μπουρδελο...\nΘα κρατησω την τελευταια σου φραση σαν νοτα ελπιδας και αισιοδιξιας. Σαν παρακινηση και - γιατι οχι;- σαν υποσχεση:\n"Και υπάρχουν πολλοί τρόποι να το κάνουμε αυτό αρκεί να υπάρχει θέληση."\nBUTTERFLY 11 Φεβρουαρίου 2009 - 9:25 π.μ.\nΝαι, μια γλυκια κουβεντα, μια στηριξη...και ξαφνικα τραβαμε την πριζα...κι εγω το εχω κανει και συνειδητοποιησα οτι μου λειψατε (τωρα αυτο ειναι υγιες;;χεχε)...\nΟσο για το αλλο, εχεις δικιο, ειναι τοσα πια τα δυσαρεστα ερεθισματα που δεχομαστε, που ισως ο ιδιος ο οργανισμος μας εχει υψωσει ως αμυνα την αδρανοποιηση του νευρικου συστηματος σε αυτα, ωστε να μην αποτρελλαθουμε καποια στιγμη. Η φυση δουλευει μυστηριωδως και παντα εν σοφια!\nBUTTERFLY 11 Φεβρουαρίου 2009 - 9:28 π.μ.\nΠρωτα απο ολα, εσυ με την ενεργεια που εχεις βαζεις κατω κι εμενα κι αλλες 10! Μακαρι να ειμαι τοσο δραστηρια στα 53 μου, αλλα χλωμο, γιατι αρχιζω να τα φτυνω πριν αγγιξω τα 30!\nΟσο για το ουρλιαχτο σου, αν δεν εχει πιασει τοπο ειναι γιατι δεν ουρλιαζουμε ολοι μαζι. Ενας ενας, αποσπασματικα, σε συγκεκριμενες στιγμες, αφηνουμε μια κραυγη, αλλα τι να σου κανει η μια, χανεται στη βουη του πληθους...Ολοι μαζι ομως; Ως που πιστευεις οτι θα ακουγομασταν;\nBUTTERFLY 11 Φεβρουαρίου 2009 - 9:33 π.μ.\nΣιγουρα ποτε δεν ξερεις...αλλα αυτο που ηξερες δεν υπαρχει πια και αν υπαρχει καπου αλλου, διαφορετικο, τοτε παλι εσυ δεν το ξερεις...\nΠροσπαθησα να σηκωθω απο τον καναπε μου...αληθεια! Νιωθω ομως οτι ειναι τοσα τα ανοικτα μετωπα, που δεν ξερω που να πρωτοκοιταξω. Ξανακαθισα λιγο να ξαποστασω. Φοβαμαι μηπως με ρουφηξει η ζεστασια και η ανεση και δεν ξανασηκωθω...σιγουρα δεν μπορω μονη μου...\nBUTTERFLY 11 Φεβρουαρίου 2009 - 9:35 π.μ.\nΡομποτακο μου, αφορμη δεν χρειαζεται, εχουμε ηδη τοσες αιτιες που καινε!Πρεπει παλι να γινει κατι κοσμογονικο η ακομα και να χαθει καποια ζωη για να τρεξουμε; Και μετα τι; Θα αραξουμε μεχρι την επομενη φορα;\nΑυτο ακριβως θελω να τονισω, οτι περιμενουμε παντα μια αφορμη και οταν ερχεται, εκτονωνουμε ολη μας την οργη, ηρεμουμε και περιμενουμε την επομενη...αμ δε γινονται ετσι οι ανατροπες, με σπασμωδικες κινησεις!\nBUTTERFLY 11 Φεβρουαρίου 2009 - 9:37 π.μ.\n"Τελικά έαν είσαι ανθρώπινος δεν μπορείς να ξεφύγεις από τις αδυναμίες σου σε ακολουθούν ακόμη και στα όνειρά σου..."\nΑυτο ξαναπες το! Οσο και να λεμε οτι κραταμε αποστασεις, ποσο μπορεις πραγματικα να τις κρατησεις οταν ξεγυμνωνεις ενα κομματι της ψυχης σου, οσο μικρο κι αν ειναι αυτο; Οταν μοιραζεσαι ενα προβλημα σου και αναζητας παρηγορια σε μια σκεψη, σε ενα καλο λογο; Ακριβως οπως το λες, μια μικρογραφια της ζωης κι εδω...με ολα τα χρωματα...\nBUTTERFLY 11 Φεβρουαρίου 2009 - 9:38 π.μ.\nΣε εχω κοψει εσενα Σκρουτζακο οτι εισαι ευαισθητουλης, εξου και λιγο γκρινιαρης (αυτα πανε μαζι) και γι' αυτο σε παω!!!\nBUTTERFLY 11 Φεβρουαρίου 2009 - 9:40 π.μ.\nΤην τελευταια φραση σου δεν την επιασα.\nΠαρολα αυτα, με τα υπολοιπα συμφωνω απολυτα. Οπως ειπα και πιο πανω, τοσα μετωπα ανοιχτα, που εχω πελαγωσει.\nΚι εδω, η ανταλλαγη αποψεων, προβληματισμων και συναισθηματων, η αισθηση οτι δεν εισαι τρελλος, οτι κι αλλοι βλεπουν τον κοσμο οπως εσυ, δινει δυναμη και ελπιδα πως κατι μπορει να αλλαξει, αν συνεχισουμε...\nBUTTERFLY 11 Φεβρουαρίου 2009 - 9:56 π.μ.\nΚαι χωρις κουκουλα...καταματα!\nΓια την Κωνσταντινα, τον Αλεξη, τη Χριστινα, τη Λου...για ολους!\nΟΥΤΕ ΕΝΑ ΒΗΜΑ ΠΙΣΩ 11 Φεβρουαρίου 2009 - 12:25 μ.μ.\nAυτά είναι τα άσχημα της διαδικτυακής επαφής.Απο την μια μοιράζεσαι διάφορα πράγματα με κάποιον και την επομενη μέρα(για τους χ λόγους του) σου λέει:Αυτό ηταν!\nΟσο για την Γάζα και τον Αλέξανδρο πέρα απο μια αριστερή μειοψηφία ολοι οι υπολοιποι στην ελλάδα κινούμαστε ανάλογα με το τι παίζει η τηλεόραση.Η"μόδα"των επεισοδίων έφυγε μόλις σταμάτησαν να την παίζουν τα κανάλια και ήρθαν οι γιορτές.Πλέον ούτε πεινάνε οι ελληνες(οπως ακουγαμε πριν 1 μηνα)και είναι αγανακτισμένοι ούτε έχουν φτάσει στο αμην απ'οτι φαίνεται.Η μήπως βλέπει κανείς κινητοποιήσεις στους δρόμους;;\nΟσο για την Γάζα τι να πω..εδώ ο έλληνας παρακολουθεί απαθής τα όσα συμβαινουν μέσα στο σπίτι του θα ανοίξει το"παράθυρο"να δεί τι γίνεται έξω απο αυτό;\nΚαλημέρα είπα;;(χαζή,κλεμμένη ατάκα) :)---\nBUTTERFLY 11 Φεβρουαρίου 2009 - 12:45 μ.μ.\nΤωρα με λες χαζη η ιδεα μου ειναι;\nΠερα απο την πλακα...αυτο λεω κι εγω...καιγεται ο κωλος μας και περιμενουμε να φτασει η φωτια στο κεφαλι για να αντιδρασουμε...\nΚαι βεβαια δεν πεινανε οι Ελληνες! Αν πειναγαμε, δεν θα ηταν τα μαγαζια τιγκα τωρα με τις εκπτωσεις, ουτε οι καφετεριες και τα κουτουκακια καθε μερα γεματα! Τρομοκρατια και τρομολογια!\nΟσο για το διαδικτυο, ναι το ξερω αυτο που λες, δεν κατηγορω κανεναν, σιγουρα ο καθενας εχει τους λογους του, κοιταει τη ζωη του και, ας μη γελιομαστε, εδω μεσα ειδικα εχουμε ολοι ημερομηνια ληξης! Εκτος αν...πωπω, με φανταζεσαι 75 χρονων γρια, να εχω ακομα το μπλογκ και να κραζω τη νεολαια "ρε σηκωθειτε ρε! καμια μολοτωφ θα ριξετε;"...χαχα! πλακα θα εχει!\nΤεσπα, απλα το νιωθω και το εκφραζω...\nΟΥΤΕ ΕΝΑ ΒΗΜΑ ΠΙΣΩ 11 Φεβρουαρίου 2009 - 1:21 μ.μ.\nΣτα 75 σε κόβω να κάνεις λίφτινγκ και spa και να τρέχεις στα σαλέ της Ελβετίας να βγάζεις φωτογραφίες σαν την Γιάννα Αγγελοπούλου.. :)---\nΥ.Γ.:Μου γίνατε όλοι αριστεροί..:)---\nBUTTERFLY 11 Φεβρουαρίου 2009 - 1:29 μ.μ.\nΤελικα δεν ειναι ιδεα μου! Οντως με λες χαζη! Και το χειροτερο...χαζογκομενα!\nΟΥΤΕ ΕΝΑ ΒΗΜΑ ΠΙΣΩ 11 Φεβρουαρίου 2009 - 2:28 μ.μ.\nΧαχαχαχα...μια ζωή θα τσιμπάς βρε ψαράκι;\nBUTTERFLY 11 Φεβρουαρίου 2009 - 2:29 μ.μ.\nΓοργονα παρακαλω! :Ρ\nΓιώτα Παπαδημακοπούλου 11 Φεβρουαρίου 2009 - 3:46 μ.μ.\nΠΟλύ ωραίο το video σου πεταλουδίτσα!\nΔυστυχώς οι άνθρωποι είμαστε τόσο πεζοί που τα πάντα τα βλέπουμε επιφανειακά!\nBUTTERFLY 11 Φεβρουαρίου 2009 - 3:50 μ.μ.\nΔεν ειναι δικο μου Γιωτα μου, στο youtube το βρηκα ψαχνοντας για το τραγουδι.\nΤαχυδρόμος! 11 Φεβρουαρίου 2009 - 4:35 μ.μ.\nBUTTERFLY 11 Φεβρουαρίου 2009 - 4:41 μ.μ.\nΔε λες τιποτα! Ουτε το Ψυχω να γυριζαμε!\nb|a|s|n\_i/a 11 Φεβρουαρίου 2009 - 8:04 μ.μ.\n:) σάμπως την κατάλαβα εγώ;\nήθελα να πω να είναι ο αλέξης ο τελευταίος που θυμόμαστε έτσι. το τελευταίο όνομα. και να μην χρειαστεί ουδέποτε να θυμόμαστε μετά τον αλέξη και άλλα ονόματα που χάνουν την ζωή τους έτσι τόσο άδικα.\ncook 11 Φεβρουαρίου 2009 - 10:47 μ.μ.\nπριν να ουρλιαξουμε καλη μου,ας παρουμε την αποφαση να δουμε τον εαυτουλη μας με όλα του τα κουσουρια...ας σταματησουμε να κοιτάμε την παρτη μας....εν γνωση μας ας κανουμε μια φορα πισω γνωριζοντας πως μας αδικουν κι εμεις το αποδεχομαστε,αντι να κοιταζουμε πώς να τα καταφερουμε σε βαρος καποιου άλλου...ετσι θα γινουμε λιγοτερο ωχ αδερφε...ας ζοριστουμε μια φορα για να βοηθησουμε καποιον,ας αφησουμε καποια φορα το προβλημα του αλλου να αγγιξει την ψυχή μας σα να ητανε δικο μας...τοτε και το ουρλιαχτο ερχεται αβιαστα και κυριως η ψυχη μας ειναι γεματη συναισθηματα συμπονοιας κι ενδιαφεροντος για κατι περα απο το εγω μας....\npatsiouri 11 Φεβρουαρίου 2009 - 11:19 μ.μ.\nΕίχαμε και με σένα σύμπνοια σήμερα....\nΚι'εγώ βαρέθηκα πια.\n\_Την αδιαφορία των άλλων...\nTi σκατά συμβαίνει στη χώρα-χρυσόψαρο επιτέλους?\n-=IMAGINOS=- 12 Φεβρουαρίου 2009 - 7:31 π.μ.\nΆσχετο αλλά ΣΥΡΙΖΑ ψηφίζεις? Ξέρεις γιατί στο ρωτάω? Γιατί έχω παρατηρήσει σε πάρα πολλές περιπτώσεις ότι όσοι ψηφίζουν ΣΥΡΙΖΑ μένουν και στο East Timor άσχετα εάν δεν ξέρουν την πρωτεύουσα της χώρας αυτής, καλύτερα δεν ξέρουν καν που βρίσκεται αυτή η χώρα.. Γενικώς χαμένοι στο διάστημα με λίγα λόγια...\nBUTTERFLY 12 Φεβρουαρίου 2009 - 9:12 π.μ.\nΝαι, αλλα για να γινει αυτο θα πρεπει να παψουμε να ειμαστε στον κοσμο μας και να αντιδρουμε μονο κατοπιν εορτης! Η προληψη ειναι η καλυτερη θεραπεια!\nBUTTERFLY 12 Φεβρουαρίου 2009 - 9:13 π.μ.\nΑκριβως αυτο! Παντα καπιος αλλος φταιει, παντα καποιος αλλος να τρεξει να βγαλει το φιδι απο την τρυπα, παντα εμας μας εκμεταλλευονται....Ξυπνα Βασιλη!!!! Τους αφηνουμε και μας εκμεταλλευονται και καποιοι εχουν βολευτοι πολυ με αυτο!\nBUTTERFLY 12 Φεβρουαρίου 2009 - 9:14 π.μ.\nΝαι, κοριτσακι μου, το ειδα! Κατι ειναι κι αυτο ρε γαμωτο, ειναι μια αρχη, που μας ενοχλει ολο και περισσοτερο η αδρανεια...θελω να πιστευω πως ειναι μια αρχη!\nBUTTERFLY 12 Φεβρουαρίου 2009 - 9:17 π.μ.\nΧαχα! Καλα αυτο τωρα ακουγεται σαν συμπερασμα ερευνας στατιστικης και μαλιστα κουλο συμπερασμα, κουλης ερευνας!\nΝα σου πω την αληθεια φιλε μου, τελευταια φορα Οικολογους ψηφισα, πριν απο αυτο ΝΔ και γενικα, δεν με ενδιαφερει και πολυ το ονομα της παραταξης που θα ψηφισω, οσο τα ατομα που την απαρτιζουν και αν ειναι καταλληλα για αυτη τη δουλεια η οχι. Εν ολιγοις, ειμαι της αποψης, ανεβηκες, σε δοκιμασαμε, δεν μας κανεις, δρομο, ο επομενος παρακαλω!\nΟΥΤΕ ΕΝΑ ΒΗΜΑ ΠΙΣΩ 12 Φεβρουαρίου 2009 - 10:29 π.μ.\nΕτσι στην τύχη ψηφίζουν οι περισσότεροι γι'αυτό τραβάμε οτι τραβάμε σε αυτή την χώρα..:)--\ntdjm 12 Φεβρουαρίου 2009 - 10:52 π.μ.\nΣιγά μην δεν ξεχνούσαμε Πεταλούδα!!\nΟσο θα φοβάσαι.....πάντα θα ξεχνάς.\nΦοβισμένα ανθρωπάκια είμαστε...\nΚάποιοι μπορεί όχι....αλλά είναι λίγοι....\nΚαι το φορτίο είναι πολύ βαρύ για να το σηκώσουν πέντε δέκα άνθρωποι..\nKαι μην μου πεις ότι η ιστορία έχει άλλο αποδείξει...\nΤότε οι άνθρωποι είχαν ψυχή....τώρα δεν έχουν τίποτα.\nBUTTERFLY 12 Φεβρουαρίου 2009 - 11:34 π.μ.\nΡε Νικολα, δεν ψηφιζω στην τυχη! Απλα, θεωρω οτι δεν υπαρχει πλεον ουσιαστικη ιδεολογια στα κομματα και δεν νομιζω οτι αξιζει τον κοπο να δηλωνουμε σε καποιον πιστη η τυφλη υποταγη. Γενικα, αυτους τους λειτουργους τους θεωρω υπαλληλους του λαου. Οπως λοιπον οταν ενας υπαλληλος δεν σου κανει τον απολυεις, ετσι και με τους πολιτικους, αν δεν μας κανουν, παμε για αλλον! Πιστευεις οτι το βλεπω λαθος;\nBUTTERFLY 12 Φεβρουαρίου 2009 - 11:36 π.μ.\nΜα δεν καταλαβαινω γιατι να φοβομαστε. Θα το καταλαβαινα ισως αν ανηκαμε στη μεριδα των ανθρωπων που εχουν μεγαλο πλουτο η δυναμη και δεν θελουν να τα χασουν. Εμεις τι εχουμε να χασουμε; Την αξιοπρεπεια μας εχουμε για περιουσια και τη χανουμε καθημερινα...μαλακια δεν ειναι;\nRa Ma 12 Φεβρουαρίου 2009 - 2:18 μ.μ.\nΠιστεύω πως αυτούς που άγγιξε ο θάνατος του μικρού, τους άγγιξε άσχετα με το μπάχαλο που ακολούθησε, και αυτοί δεν θα τον ξεχάσουν.\nΟι άλλοι θα τον θυμηθούν στην επόμενη δολοφονία, στην επόμενη πολιτική κρίση μόνο και μόνο για να το εκμεταλλευτούν με οποιοδήποτε τρόπο.\nΠιστεύεις ακόμα πως έγινε επανάσταση των νέων? Ένα μικρό διάλλειμα έκαναν και ξανακάθισαν στον καναπέ με το playstation και τη μοναξιά τους.\nΔεν είμαι κυνικός, αντίθετα ανησυχώ πολύ για τη συνέχεια, και για τα δικά μας και για τα άλλα. Αναρωτιέμαι και εγώ, μας ακούει κανείς????\n"Τα καλά και συμφέροντα" που λέγανε οι παλιοί είναι μεγάλη κουβέντα.\nBUTTERFLY 12 Φεβρουαρίου 2009 - 3:16 μ.μ.\nΤι να πω Μαρκονακο; Τις ιδιες ανησυχιες συμμεριζομαι κι εγω. Δεν ειμαι κυνικη, ειμαι θυμωμενη!\nKitsosMitsos 12 Φεβρουαρίου 2009 - 8:03 μ.μ.\nΠολλά από αυτά που θεωρούμε δεδομένα τελικά δεν είναι.\nΑυτό αλλάζει πολλά πράγματα!\nSweet and bitter 12 Φεβρουαρίου 2009 - 8:31 μ.μ.\nΕγώ νομίζω ότι τα γεγονότα του Δεκέμβρη δεν έχουν ξεχαστεί. Ήταν η σπίθα που άναψε μια φωτιά μέσα μας, η οποία είναι έτοιμη να "ξαναφουντώσει" όταν χρειαστεί!\nΌσον αφορά όσους εγκατέλειψαν το blogging, κάποια στιγμή όλοι δε θα το κάνουμε; Απλά κάποτε αλλάζουν οι προτεραιότητες...\nKOSTAS 12 Φεβρουαρίου 2009 - 8:51 μ.μ.\nAνεμος 13 Φεβρουαρίου 2009 - 4:54 π.μ.\nΑς ουρλιαξουμε ολοι μαζι! Να ακουστουν οι κραυγες μας βαθια μεσα στις συνειδησεις οσων μας θελουν εξαθλιωμενους, να ταραξουν τον υπνο τους, να ακουστουν ως τον πιο φριχτο τους εφιαλτη! Για να επιβιωσουν εστω λιγα απο τα δικα μας ονειρα και αυτα των παιδιων μας...αυτα του Αλεξανδρου...\nBUTTERFLY 13 Φεβρουαρίου 2009 - 9:03 π.μ.\nΜα Κιτσο μ', αυτο το μη δεδομενο της καθε καταστασης δεν θα επρεπε να μας κανει πιο αγωνιστικους;;; Λεω εγω τωρα!\nBUTTERFLY 13 Φεβρουαρίου 2009 - 9:05 π.μ.\nΜακαρι να εχεις δικιο και να μην ξεχαστηκε, απλα να ξαποσταινει για λιγο και να ξαναφουντωσει!\nΟσον αφορα το μπλογκινγκ, το ξερω αυτο που λες, εννοειται, αλλωστε το γραφω κι εγω πιο πανω σε αλλο σχολιο...απλα μου κανει εντυπωση η ολη διαδικασια επαφης εδω μεσα και επισης καποια ατομα δεν ηθελα να φυγουν...\nBUTTERFLY 13 Φεβρουαρίου 2009 - 9:06 π.μ.\nΚωστα, καταρχην καλωσορισες!\nΚατα δευτερον, ευχαριστω πολυ για την ενημερωση. Βεβαια, αυτο το μηνυμα κυκοφορει καιρο τωρα στο διαδικτυο, αν αληθευει η οχι δεν το ξερω, καλυτερα να ειμαστε προσεχτικοι παντως. Δεν χανουμε τιποτα αν δεν ανοιξουμε ενα μεηλ...προσεχουμε για να εχουμε σωστα;;;\nBUTTERFLY 13 Φεβρουαρίου 2009 - 9:07 π.μ.\nΚαλη σου μερα, συντροφε!\nmahler76 14 Φεβρουαρίου 2009 - 11:20 μ.μ.\nη κοινωνική μνήμη είναι σαν του χρυσόψαρου το έχουμε ξαναπεί.\nΑσκαρδαμυκτί 15 Φεβρουαρίου 2009 - 6:12 μ.μ.\nΚούκλα, ζούμε σε μια εποχή που και το μεγαλύτερο θαύμα κρατάει τρεις μέρες!\nBUTTERFLY 16 Φεβρουαρίου 2009 - 9:22 π.μ.\nΚαλα αυτο εγραψε!!! Θα το λεω...\nΠες το ψεμματα!...\nSide21 18 Φεβρουαρίου 2009 - 12:54 π.μ.\nΑυτή η ρημάδα ...\nη καθημερινότητα που ...\nμας πέρνει σβάρνα - μας ισοπεδώνει !!!\nΠριν συνέλθεις απ' το ένα κακό\nτρως άλλη σφαλιάρα ξεγυριστή ...\nΠρέπει λοιπόν να παλεύουμε κάθε\nπρόβλημα μέχρι να λυθεί κι όχι\nμέχρι να ξεχαστεί ...\nSide21 18 Φεβρουαρίου 2009 - 12:56 π.μ.\nBUTTERFLY 18 Φεβρουαρίου 2009 - 9:13 π.μ.\nΑκριβως εκει θελω να καταληξω. Και με χαρα ανακαλυψα ψαχνοντας οτι καποιοι αυτο ακριβως κανουν και συνεχιζουν με οποιο τροπο μπορουν τον αγωνα...\nDimitra Andritsiou 18 Φεβρουαρίου 2009 - 1:11 μ.μ.\nΠροσωπικά δεν έχω ξεχάσει τίποτα από το συγκεκριμένο γεγονός...\nΚαθημερινά δουλεύω για ένα καλύτερο αύριο (όπως το βλέπω εγώ, εννοείται) μέσα απο την ομάδα των Οικολόγων Πράσινων στη Λάρισα.\nΝιώθω επιτέλους ότι συμμετέχω, ότι μπορώ έστω να βοηθήσω τον εαυτό μου και τους άλλους. Μικρά μικρά πραγματάκια που όμως σιγά-σιγά μπορούν να είναι η αρχή για κάτι μεγάλο. Δεν παρακολουθώ πια, αλλά πράττω.\nΑυτός είναι ο κύριος λόγος που δεν περνώ πολύ χρόνο στη μπλογκόσφαιρα τώρα τελευταία.\nΝα'σαι καλά, Πεταλουδίτσα\nBUTTERFLY 18 Φεβρουαρίου 2009 - 2:27 μ.μ.\nΕισαι απο τους ανθρωπους που συμμετεχουν κι αυτο ειναι υπεροχο! Συνεχισε ετσι κι εδω ειμαστε!


ΣΥΝΤΑΓΕΣ ΤΗΣ ΚΑΡΔΙΑΣ: Πίτσα με κοτόπουλο\nμια δόση ζύμη για πίτσα όπως περιγράφεται εδώ\n(μπορούμε να χρησιμοποιήσουμε και έτοιμη ζύμη για πίτσα)\n1 στήθος κοτόπουλο (φιλέτο, χωρίς πέτσες και κόκκαλα)\n150 γρ. καλαμπόκι βρασμένο ή κονσέρβας\n3 φέτες ανανά (από κονσέρβα)\n1 κούπα σάλτσα bbq (και 3 κουταλιές επιπλέον)\nΣε αντικολλητικό τηγάνι που διαθέτει καπάκι (αλλιώς σε μια κατσαρολίτσα μας) σοτάρουμε σε λίγο ελαφρύ λάδι το κοτόπουλο, να αλλάξει χρώμα.\nΤο πασπαλίζουμε με το μείγμα μπαχαρικών και την σκόνη σκόρδου, προσθέτουμε και λίγο αλατάκι καθώς και λίγο νεράκι, καπακώνουμε το σκεύος, χαμηλώνουμε αρκετά την φωτιά, και αφήνουμε το κοτόπουλο να σιγομαγειρευτεί για 20-25 λεπτά.\nΚατόπιν ξεσκεπάζουμε το σκεύος, προσθέτουμε το μπαλσάμικο, δυναμώνουμε την φωτιά και μαγειρεύουμε για λίγο μέχρι να εξατμιστούν τα υγρά, ανακατεύοντας συνεχώς.\nΒάζουμε το κοτόπουλο σε βαθύ μπολ.\nΑφού κρυώσει λίγο, το κόβουμε σε μικρότερα κομμάτια.\nΠροσθέτουμε στο μπολ τις φέτες ανανά ψιλοκομμένες, τις πιπεριές κομμένες σε λεπτές λωριδίτσες, το καλαμπόκι και την 1 κούπα σάλτσα bbq. Ανακατεύουμε καλά, να καλύψει η σάλτσα όλα τα υλικά.\nΕτοιμάζουμε την ζύμη πίτσας όπως περιγράφει η Μαρία εδώ. Αν βαριόμαστε ή δεν έχουμε χρόνο, μπορούμε να χρησιμοποιήσουμε και έτοιμη ζύμη πίτσας.\nΛαδώνουμε ελαφρά το μεγάλο ταψί του φούρνου μας και απλώνουμε εκεί την ζύμη της πίτσας.\nΤην αλείφουμε με τις 3 κουταλιές σάλτσα bbq και την πασπαλίζουμε με μια ποσότητα από το τσένταρ (όχι πολύ, τόσο όσο να πασπαλιστεί όλη η ζύμη)\nΠάνω από το τυρί απλώνουμε το μείγμα με το κοτόπουλο.\nΚαλύπτουμε όλα τα υλικά με το υπόλοιπο τσένταρ.\nΨήνουμε σε προθερμασμένο φούρνο, αντιστάσεις πάνω κάτω, στους 175-180 βαθμούς, μέχρι να ψηθεί καλά η ζύμη της πίτσας.\nΚόβουμε σε χορταστικά κομμάτια και απολαμβάνουμε!\nΚαλή επιτυχία, καλή μας εβδομάδα!!\nαχ μου τρεχουνε τα σαλια!!!Πολυ μου αρεσε η πιτσα σου Ελενα!!!εγω θα εβαζα στο κομματι μου και μπολικο ταμπασκο(τρελαινομαι για καυτερο)!!!!\nΟφείλω να ομολογήσω Ελενα ότι είναι μια από τις πιο πρωτότυπες πίτσες που έχω δει.\nΧθες έφτιαξα και τα μπισκοτάκια της Ελένης, και σήμερα δεν έχει μείνει σχεδόν τίποτα, ήταν φοβερά!!!!!!\nΜιαμ! Μιάμ!! Τι φοβερή πίτσα είναι αυτή, Ελενάκι! Και διαφορετική από τις άλλες! Κοτοπουλάκι, ανανάς, σάλτσα μπάρμπεκιου!! Απογείωσες γευστικά την πίτσα με αυτά τα υλικά! Υπέροχη!\nΑνατολική Ακτή Αττικής said...\nΠολύ πρωτότυπη συνταγή...\nΘα την δοκιμάσω...\nΤην αναδημοσίευσα στο: anatakti.gr\nΕγώ πάντως ξεροκαταπίνω από τη στιγμή που ξεκίνησα να διαβάζω... Και να βλέπω αυτό το τυράκι να λιώνει... Τις αγαπώ κι εγώ αυτές τις πικάντικες γεύσεις! Υπέροχη ιδέα Έλενα!\nΠρωτότυπο και φαίνεται και νόστιμο!!!\nΚαλησπέρα Ελενά μου!!Χρόνια πολλά!Νά χαίρεσαι τόν αντρούλη σου!!Η πίτσα σου φοβερή!!Προτότυπη συνταγή σέ Μεξικάνικο στυλ!!Θά τήν δοκιμάσω!!Καλή εβδομάδα!!Φιλάκια!\nΤι πρέπει να κάνω για να στείλεις κομμάτι κοπελιά!\nΕντάξει αγαπώ οτιδήποτε μεξικάνικο και η πίτσα σου με δελέασε απίστευτα πολύ!\nΓεια στα χέρια σου βρε κούκλα με τις υπέροχες νοστιμιές που ετοιμάζεις!\nΆραγε αν λιποθυμήσω στα πόδια σου θα με λυπηθείς και θα μου δώσεις ένα κομμάτι? Δεν γίνετε κάτι πρέπει να σκεφτώ η δόλια με αυτά που βλέπω!\nΕγω θα το έτρωγα στο πι και φι και δεν θα αφηνα τιποτα, οκ σχεδον τιποτα, δεν τρελαίνομαι για ανανα αχχαχα!\nΔιαφορετική αλλά δείχνει πεντανόστιμη και για να μας την προτείνεις σίγουρα θα αξίζει να τη δοκιμάσουμε Έλενά μου!!!!\nΦοβερή και πρωτότυπη η πίτσα που μας προτείνεις 'Ελενά μου!!! Νοστιμότατη!\n28 October 2014 at 00:12\nΕίσαι ΑΠΙΣΤΕΥΤΗ !!!!!!!!!! τι γλαμουρ νότα είναι αυτή που έβαλες σε μια απλοϊκή πίτσα ???? πρέπει να είναι φοβερή !!!\nΑν δεν κάνεις εσύ ζουζουνάκι μου αυτές τις τσαχπινιές... Φαίνεται πολύ νόστιμη κι εξωτική βεβαίως!\nΕπιτέλους μια πίτσα με κρέας και χωρίς αλλαντικό!!! Μου άνοιξες την όρεξη, άνετα θα έτρωγα 3-4 κομμάτια τώρα :) Κρατάω την συνταγή γιατί σύντομα θα δοκιμαστεί!! Φιλιά.\n6 November 2014 at 00:02


Επίσημο : Προπονητής του Παναθηναϊκού ο Κάτας - to10.gr\nΑρχική / ΜΠΑΣΚΕΤ / EUROLEAGUE / Επίσημο : Προπονητής του Παναθηναϊκού ο Κάτας\nΤο «τριφύλλι» ανακοίνωσε τη συμφωνία με τον Κάτας.\nΕποχή Όντεντ Κάτας στον Παναθηναϊκό!\nΟι «πράσινοι» ανακοίνωσαν τη συμφωνία με τον Ισραηλινό προπονητή, ο οποίος υπέγραψε συμβόλαιο συνεργασίας για 1.5 χρόνο.\nΟ Κάτας αντικαθιστά τον Γιώργο Βόβορα στην άκρη του «πράσινου» πάγκου, με τον 46χρονο προπονητή να αφήνει τη Χαποέλ Ιερουσαλήμ για χάρη του «τριφυλλιού».\nΟ Ισραηλινός τεχνικός βρίσκεται από το πρωί στην χώρα μας, ενώ θα καθίσει για πρώτη φορά στον πάγκο της ομάδας στον αυριανό εκτός έδρας αγώνα με τη Φενέρμπαχτσε του Κοκόσκοφ.\nLIVE: Ρεάλ Μαδρίτης - Παναθηναϊκός 76-66 (Τελικό)\nLIVE: Ρεάλ Μαδρίτης - Παναθηναϊκός. Παρακολουθήστε live στις 22:00 την εξέλιξη της αναμέτρησης Ρεάλ Μαδρίτης - Παναθηναϊκός για την 22η αγωνιστική της Euroleague. Τηλεοπτικά από Novasports 2.\nΜάρτιν: «Να έχουμε καλό ρυθμό και να είμαστε επιθετικοί και στις δύο πλευρές του γηπέδου»\nΜε επιθετική νοοτροπία και στις δύο πλευρές του γηπέδου θα πρέπει να παίξει ο Ολυμπιακός απέναντι στην Μπαρτσελόνα, όπως δήλωσε ο Χασάν Μάρτιν.\nto10.gr - 27/01/2021 21:04\nΜάρτιν : «Να έχουμε καλό ρυθμό και να είμαστε επιθετικοί και στις δύο πλευρές του γηπέδου»\nΜπαρτζώκας: «Πρέπει να παίξουμε στο ίδιο επίπεδο με το ματς της Βαρκελώνης»\nΟ Γιώργος Μπαρτζώκας μίλησε για το παιχνίδι με την Μπαρτσελόνα και τόνισε πως η ομάδα του θα πρέπει να επαναλάβει μια εμφάνιση αντίστοιχη του πρώτου ματς για να κερδίσει.\nto10.gr - 27/01/2021 20:50\nΜπαρτζώκας : «Πρέπει να παίξουμε στο ίδιο επίπεδο με το ματς της Βαρκελώνης»


Κορονοϊός: Όταν το ατομικό επηρεάζει το συλλογικό |\nΚορονοϊός: Όταν το ατομικό επηρεάζει το συλλογικό\n11 March, 2020 - 14:15\nΗ Διαρκής Ιερά Σύνοδος μίλησε, τώρα ήρθε η ώρα να μιλήσει και η πολιτεία\nΦτάσαμε, λοιπόν, στο σημείο που όλοι οι αρμόδιοι φορείς προειδοποιούν πως μέσα στις επόμενες εβδομάδες και σίγουρα μέχρι τις αρχές Απριλίου, το «ξέσπασμα» του κορονοϊού θα αυξήσει δραματικά τα κρούσματα και στην Ελλάδα.\nΉδη τα πρώτα σημάδια της διασποράς του ιού στην κοινωνία έκαναν την εμφάνισή τους αφού χθες ανακοινώθηκαν τα πρώτα «ορφανά» κρούσματα. Αυτά, δηλαδή, που η ιχνηλάτησή τους οδηγεί στο… άγνωστο.\nΠρακτικά αυτό σημαίνει πως ο ιός βρίσκεται εκεί έξω και δεν ελέγχεται πλήρως. Και αυτό το ξέρουν και οι επιστήμονες και το λένε, πλέον, ξεκάθαρα.\nΜέσα σε αυτό το κλίμα το κράτος πήρε κάποιες αποφάσεις. Σκληρές δεν τις λες όταν έχεις να αντιμετωπίσεις κάτι που, τη στιγμή που μιλάμε, γονατίζει τη γειτονική Ιταλία. Ίσως να μπορούσαν να χαρακτηριστούν και χαλαρές, μάλιστα.\nΜπορεί, όμως, πάλι αυτό να είναι ένα μήνυμα από την πλευρά της πολιτείας πως «επαγρυπνούμε αλλά δεν πανικοβαλλόμαστε». Ίσως. Μπορεί όταν (και αν) έρθει η ώρα για τα σκληρά μέτρα αυτά να παρθούν.\nΚανείς, ωστόσο, δεν μπορεί να στρέψει το βλέμμα του μακριά από το παράλογο. Ποιο είναι αυτό; Πως επιτρέπεται ακόμα στους πιστούς χριστιανούς να λαμβάνουν τη Θεία Κοινωνία από κοινό κουτάλι.\nΔικαίωμα του καθενός είναι να πιστεύει όπου και ότι θέλει. Αναφαίρετο, μάλιστα. Αλλά εδώ, πλέον, δεν μιλάμε για κάτι που έχει να κάνει με τα προσωπικά πιστεύω κάποιου αλλά με τον κίνδυνο εξάπλωσης ενός ιού που ειδικά για τους ανθρώπους από 65 ετών και πάνω (η συντριπτική πλειονότητα όσων εκκλησιάζονται, δηλαδή) μπορεί να αποβεί μοιραίο.\nΚαι ενδεχομένως αν η μεταδοτικότητα του ιού δεν ήταν τέτοια, ή συζήτηση να ήταν διαφορετική. «Αν θέλεις να ρισκάρεις και να ζήσεις επικίνδυνα, δικαίωμά σου»! Τα πράγματα αλλάζουν, όμως, όταν μπορεί να βγεις μέσα από την εκκλησία και να κολλήσεις 10 άτομα και αυτά με τη σειρά τους άλλα 10 ακόμα και πάει λέγοντας.\nΕίναι το σημείο που το ατομικό επηρεάζει το συλλογικό και άρα τα θρησκευτικά πιστεύω του καθενός μπαίνουν σε δεύτερη μοίρα μπροστά στην προστασία του συνόλου. Δικαίωμα της εκκλησίας, των ιερέων και των πιστών να πιστεύουν ότι θέλουν. Αρκεί αυτό να αφορά αποκλειστικά την κοινότητα τους. Αν υπάρχει έστω και μια πιθανότητα αυτό να αφορά και όλους τους υπόλοιπους τότε το κράτος πρέπει να λάβει τα απαραίτητα μέτρα… χθες!\nΑναρωτιέμαι πόσοι χριστιανοί να έλαβαν τη Θεία Κοινωνία την Κυριακή που μας πέρασε. Θα έβαζα στοίχημα πως σε ολόκληρη την επικράτεια ήταν παραπάνω από 30.000. Ένας αριθμός πάνω κάτω ίδιος, δηλαδή, με όσους θα πήγαιναν την Πέμπτη στο Καραϊσκάκη ή την Κυριακή στην Τούμπα. Και όμως για τα γήπεδα η (ορθή) απόφαση ήταν να γίνουν οι αγώνες κεκλεισμένων των θυρών.\nΤο ίδιο και με τα σχολεία. Κολλάει ο πατέρας ενός παιδιού του τάδε δημοτικού σχολείου και άμεσα (και επίσης ορθά) μπαίνουν λουκέτα σε όλα τα σχολεία της περιοχής. Με την εκδρομή στους Αγίους Τόπους, ωστόσο, τα πράγματα λειτούργησαν διαφορετικά. Όλοι οι συμμετέχοντες ήταν άνθρωποι της εκκλησίας. Επέστρεψαν στην Ελλάδα, και πριν εκδηλώσουν τα συμπτώματα θα πρόλαβαν να πάνε στην εκκλησία τουλάχιστον μια φορά ακόμα. Για να μη μιλήσουμε για την πιθανότητα να έχουν λάβει τη Θεία Κοινωνία. Κανείς, ωστόσο, δεν σκέφτηκε (; ) το ενδεχόμενο για δύο εβδομάδες να μην λειτουργήσουν οι εκκλησίες σε συγκεκριμένες ενορίες.\nΓιατί; Ερωτήθηκαν οι αρμόδιοι επιστήμονες και αποφάνθηκαν πως δεν αποτελεί κίνδυνο για την εξάπλωση του ιού; Αν ρωτήθηκαν και απάντησαν πως όλα βαίνουν καλώς, να βγουν δημόσια και να υποστηρίξουν την άποψή τους που προφανέστατα θα πρέπει να είναι ιατρικά αποδεδειγμένη με βάση τη διεθνή βιβλιογραφία και δεν θα μεταφέρουν απλά τα θρησκευτικά τους πιστεύω.\nΕπειδή, όμως, κάτι τέτοιο δύσκολα θα έγινε, (ίσα-ίσα, σύμφωνα με πληροφορίες ακριβώς το αντίθετο έχει γίνει με πρώτο τον καθηγητή κ. Ηλία Μόσιαλο) θα πρέπει άμεσα και πριν να είναι αργά η επίσημη πολιτεία να ακουμπήσει ένα ζήτημα που για την ίδια κάνει «τζιζ». Ενδεχομένως να δυσαρεστήσει πολλούς αλλά ο παγκόσμιος συναγερμός που έχει σημάνει της επιβάλλει να δώσει ένα τέλος στον παραλογισμό.\nΔιότι εδώ δεν έχουμε να κάνουμε με τα θρησκευτικά πιστεύω ενός ατόμου αλλά με τη δημόσια υγεία και είναι πάρα πολύ εύκολο (παρά τα αντιθέτως θρυλούμενα) να μετατραπεί η Θεία Κοινωνία σε μια υγειονομική βόμβα. Γιατί δεν μιλάμε για ένα γήπεδο, έναν κινηματογράφο, ένα θέατρο και μια συναυλία αλλά μιλάμε για μια εκκλησία, σε κάθε γειτονιά, σε ολόκληρη τη χώρα.\nΣε τελική ανάλυση η πολιτεία είναι υποχρεωμένη να προστατεύσει όσους δεν πιστεύουν πως αν πλυθείς με αγιασμό θα έχεις απόλυτη προστασία απέναντι στον κορονοϊό, όπως μας ενημέρωσε ο Αμβρόσιος.


M60 Patton: Αυτά είναι τα τουρκικά τεθωρακισμένα που «σφυροκοπούν» τη Συρία - Pentapostagma.gr : Pentapostagma.gr\nΔημοσίευση: 19 Οκτωβρίου 2019, 10:44 πμ\nΗ Τουρκία χρησιμοποιεί τα τεθωρακισμένα M60 -A1, τα οποία είναι αναβαθμισμένα από το Ισραήλ για χάρη του τουρκικού στρατού, στην επίθεση της ενάντια στους Κούρδους στη βόρεια Συρία.\nΦωτογραφίες που κυκλοφόρησαν στα μέσα ενημέρωσης, δείχνουν σταθμευμένα τα θρυλικά τουρκικά τεθωρακισμένα M60 Patton κοντά στην τουρκική συνοριακή πόλη Akçakale κατά τη διάρκεια της επιχείρησης «Πηγή της Ειρήνης». Τα τουρκικά M60 αναβαθμίστηκαν από τις Ισραηλινές Στρατιωτικές Βιομηχανίες για χάρη του τουρκικού στρατού μερικά χρόνια πριν. Από τη στιγμή που τα τεθωρακισμένα, υποστηριζόμενα από τουρκικά «γεράκια», εισέβαλαν στη Συρία, εκατοντάδες Κούρδοι έχουν σκοτωθεί και 160.000 άνθρωποι, συμπεριλαμβανομένων 70.000 παιδιών, έχουν εκτοπιστεί από τα σπίτια τους.\nΚατά τις δεκαετίες των ’60 και ’70 το M60 Patton ήταν ο στυλοβάτης του στόλου των τεθωρακισμένων των Ηνωμένων Πολιτειών της Αμερικής (ΗΠΑ), πριν αντικατασταθεί από το άρμα μάχης M1 Abrams το οποίο είναι σε υπηρεσία σήμερα. Ωστόσο, περισσότερες από πέντε χιλιάδες Patton παραμένουν σε υπηρεσία με τους Στρατούς δεκαεννιά χωρών. Πριν από λίγα χρόνια η Raytheon παρουσίασε το πακέτο αναβάθμισης «Επέκτασης Υπηρεσιακής Ζωής» (SLEP) το οποίο διαθέτει νέο κινητήρα, σύστημα ελέγχου πυρός και πυροβόλο των 120 χιλιοστών.\nΗ ισραηλινή αναβάθμιση Sabra\nΤο εν λόγω M60 Patton συναγωνίζεται με την προϋπάρχουσα αναβάθμιση τριών επίπεδων M60 Sabra που έγινε από τις Ισραηλινές Αμυντικές Βιομηχανίες για τα άρματα της χώρας. Τα Sabra στην τουρκική υπηρεσία , που ονομάστηκαν M60T, είναι σήμερα ενεργά στα πεδία μαχών της βόρειας Συρίας, ενώ τα παλιότερα μοντέλα Patton «έδειξαν τα δόντια» τους στον πόλεμο της Υεμένης. Τα γηραιά M-60 αντικαταστάθηκαν από πιο προηγμένα και σύγχρονα συστήματα ίδιου τύπου μετά από μία σύμβαση, αξίας 687 εκατομμυρίων δολαρίων, που υπέγραψαν οι τουρκικές ένοπλες δυνάμεις με την πολεμική βιομηχανία του Ισραήλ.\nΗ ισραηλινή αναβάθμιση Sabra διαθέτει, επίσης, ένα πυροβόλο των 120 χιλ. παρόμοιας απόδοσης συζευγμένο με έναν νέο βλητικό σκοπευτή, όπως επίσης και έναν ανώτερο κινητήρα των 1000 ίππων, ο οποίος αυξάνει την ταχύτητα στα 34 ΜΑΩ. Με την αναβάθμιση Sabra το νέο M60 διαθέτει ενισχυμένη θωράκιση, προσδίδοντας ένα γωνιακό σχήμα στον πύργο. Η θωράκιση περιλαμβάνει την τοποθέτηση της εκρηκτικής αντιδραστικής θωράκισης (ERA) –η οποία είναι πλάκες εκρηκτικών που εκπυρσοκροτούν πρόωρα τους εισερχόμενους πυραύλους και βλήματα –όπως επίσης και πλάκες αρθρωτής θωράκισης.\nΟι αμυντικοί δεσμοί του Ισραήλ με την Τουρκία έληξαν το 2010, όταν οι σχέσεις μεταξύ των χωρών ξέπεσαν μετά από την προσπάθεια του τουρκικού πολεμικού ναυτικού να επισπεύσει τον αποκλεισμό της Λωρίδας της Γάζας από τον Ισραήλ.\nΤο εύλογο ερώτημα που δημιουργείται είναι το εξής: Γιατί η Τουρκία χρησιμοποιεί ως αιχμή του δόρατος τα άρματα μάχης M60 σε μία τόσο μεγάλη επιχείρηση σε αντίθεση με τα πιο σύγχρονα και ισχυρότερα άρματα μάχης Leopard 2;


Ο Κόσμος του Ονείρου: Ιουνίου 2016\nΠέρα από τα όρια, ο κόσμος απλώνεται με υπέρογκη ταχύτητα. Πιάνεσαι από τον ρυθμό και πάλλεσαι στο χρώμα και στην πνοή. Πέρα από τα όρια , βρίσκεται η σιωπή σου να κοιτά παρελθόν και μέλλον, ψάχνοντας στο σήμερα δικλείδες και θραύσματα.\nΒαδίζεις προς το φως, τον ίδιο σου τον εαυτό προσπερνώντας φωνές, ψέμματα και αισθήματα που σε κρατούν δέσμιο σε μια θολή πραγματικότητα.\nΔίνεις ζωή στα πορίσματά σου, δίνεις φως στο σκοτάδι και κρατάς μια σκιά για την στιγμή που θα χρειαστεί να κρυφτείς από τις ατέλειες του κόσμου που αφήνεις πίσω σου.\nΠέρα από τον ορίζοντα, ο κόσμος απλώνεται με δίχτυα και θάλασσες, που η ενέργειά τους ανακυκλώνεται και δημιουργεί την ανάσα σου.\nΕρωτευμένη με το όνειρο ή με το όνειρο που ακουμπάει την ζωή; να έχει ελαττώματα να ξυπνώ, να τσιμπιέμαι, να ξέρω που βρίσκομαι, που βαδίζω. Μιλώ, ακούγομαι, νιώθω, υποπτεύομαι και σε φέρνω πιο κοντά μου. Αν είσαι όνειρό, βρέθηκες εδώ κατά λάθος, πιστεύοντας πως θα είσαι κομπάρσος και όμως βαδίζεις προς την μεριά μου, να κρατήσεις ψυχή, μια αγκαλιά για τον θλίψη σου και υπομονή για όση δεν σου χάρισαν, ούτε οι Ερινύες.\nΠεριμένεις το όνειρο, μα συνεχίζεις να ζεις σε γυάλινο κόσμο, γιατί ποιος να το πιστέψει; εσύ που αρνείσαι πεισματικά την ύπαρξή μου ή εγώ που αρνιέμαι ενάντια σε αισθήματα πως υπάρχουν και αντηχούν στην μορφή σου;\nΘα θέλαμε το ιδεατό, ένα σύμπαν μόνο για εμάς τους δυο, αλλά η στιγμή σου υποδεικνύει φυγή, σιωπή και αλήθειες που θα σπάσουν το δάκρυ στην ματιά σου.\nΕρωτευμένη με την ύπαρξή σου, ουτοπική ή μη.


Δεν αναγνωριζει το μοτιβο - Σελίδα 5 - RedMi Note 3 SE (Kate) - Xiaomi-Miui.gr\nΔεν αναγνωριζει το μοτιβο\n5Σελίδα 5 από τις 7\nΙουν 13th 2019, 10:40am\nΕβαλα και την 3.1.1 αλλά παλι μεσα στον φακελο data δεν βλέπει κατι οπότε θα συνεχισω ψαχνοντας καποια εκδοση 2.χ.χ και βλέπουμε.\nΙουν 13th 2019, 10:42am\nΓια δοκίμασε από εδώ με το TWRP του kenzo ---> TWRP 3.0.x by mic για Xiaomi συσκευές.\nΙουν 13th 2019, 11:01am\nΚαι με αυτο το ιδιο, κενο το data και γενικα το internal το δειχνει 0ΜΒ\nΟπότε πρεπει να ψαξω για εκδοση 2.χ.χ τώρα μπας και δουμε ασπρο φως. ξερει κανεις για ποιο λογο γινεται αυτό, δηλαδη μου δειχνει κενο το data και γενικα 0ΜΒ το internal?\nΙουν 13th 2019, 11:05am\nΕπειδή είναι κρυπτογραφημένο\n[MIUI Device Team] FLASHER TOOLKIT Kenzo / Kate for TWRP / ZCX TWRP - Rooting - Redmi Note 3 - Xiaomi MIUI Official Forum\nΙουν 13th 2019, 11:18am\nΤο 3.3.1 βαλε αν είχε ςτην τελευταία global stable να δουμ\nΙουν 13th 2019, 2:40pm\nΕχει καπου τα .img files και παλι κατι δεν βλέπω??\nΟυτε αυτό δουλεψε, όπως τα προηγουμενα\nΠαντως σας ευχαριστώ παιδια που εχετε ασχοληθεί τόσο.\nΙουν 13th 2019, 3:03pm\nΚατεβάζεις και τρέχεις το tool...και επιλέγεις να κάνει εγκατάσταση το TWRP\nΑπό εδώ κατεβάζεις τα official twrp.\nΙουν 14th 2019, 11:15am\nΔυστηχώς ουτε αυτο δουλεψε.\nΟυτε κι αυτο αν και δεν δοκιμασα με το tool. Περασα κανονικά το .img file με fastboot flash recovery.\nΠαιζει να κανω καποιο λαθος με το πως περνάω το TWRP?\nΚαθε φορά απλά κλεινω το κινητο, μπαινω στο fastboot και κανω fastboot flash recovery. Μπαινω στο νεο recovery, μου βγαζει ενα μηνυμα να βαλω εναν κωδικο(πως μπορώ να βρω αυτον τον κωδικο?), πατάω cancel και μετα μπαινω στo file system να δω αν φαινεται κατι στον φακελο /data .\nΚάνω κατι λαθος?\nΜήπως χρειαζεται να διαγραφω το παλιο ή κατι τετοιο\nΙουν 14th 2019, 1:11pm\nΖηταει πιν όταν μπαίνεις??\nΙουν 14th 2019, 1:25pm\nΟταν βαλω ενα νεο twrp η πρώτη οθονη εχει\nπανω πανω Mount Decrypt Data\nκαι απο κάτω ενα πεδιο που λεει enter password και σας επιλογες εχει cancel και select Language.\nΕγώ ολες τις φορες πατουσα cancel\nΙουν 14th 2019, 1:45pm\nΤον κωδικό σου δεν τον δοκιμασες?


Ο ανορθολογισμός του κοροναϊού ή αλλιώς… ό,τι να ’ναι - ΤΑ ΝΕΑ\ntanea.gr > Απόψεις > Ο ανορθολογισμός του κοροναϊού ή αλλιώς… ό,τι να ’ναι\nΤην ώρα που παγκοσμίως γίνεται μάχη για την παρασκευή του εμβολίου, διάφορες χώρες κάνουν εμπόριο ελπίδας.\n19 Αυγούστου 2020 | 15:01\nΈνας 80χρονος με καλή υγεία, που παρακολουθεί από το πρωί ως το βράδυ τηλεόραση, αναρωτιέται φωναχτά: «Είναι κατασκευασμένος τελικά ο κοροναϊός; Μήπως θέλουν να μας βάλουν τσιπάκι με το εμβόλιο;».\nΝαι, ο 80χρονος σε μια γωνιά της Ελλάδας αναρωτιέται αν υπάρχει παγκόσμια συνωμοσία προκειμένου να τον ελέγξουν βάζοντάς του το… τσιπάκι του διαβόλου. Το γεγονός ότι έχουμε 800 χιλιάδες νεκρούς σε πέντε μήνες δεν τον πτοεί…\nΝεαρός, πιτσιρικάς… μοντέρνος, με το φρέντο του, τα social media του, τις σέλφις και τα like του ερωτάται μπροστά στην κάμερα για τον κοροναϊό κι αν φοβάται και απαντά λίγο πολύ ότι για να πιστέψει ότι είναι επικίνδυνος ο ιός θέλει αποδείξεις.\nΓια παράδειγμα να μπει στην Εντατική ένας συγγενής του ή κάποιος γνωστός του.\nΑπόδειξη… θανάτου ζητά δηλαδή το παιδί αυτό που δεν τηρεί τα μέτρα διότι κάποιοι του είπαν ή διάβασε στο facebook ότι όλα είναι μέρος μιας παγκόσμιας συνωμοσίας, ότι η μάσκα είναι αυτή που σκοτώνει, ότι το εμβόλιο γίνεται για να βγάλουν λεφτά οι φαρμακοβιομήχανοι.\nΠότε οι Ρώσοι βρήκαν το φάρμακο, πότε οι Αμερικανοί, πότε το εμβόλιο είναι κινέζικο, αλλά επειδή είναι κινέζικο δεν είναι καλό, πότε η Οξφόρδη είναι πανέτοιμη για την παρασκευή του.\nΕμπόριο ελπίδας και φαρμακευτικός εθνικισμός σε μια χρονική στιγμή που κανείς δεν γνωρίζει τι μας περιμένει την επόμενη ημέρα και που κανείς δεν ξέρει αν όντως υπάρχουν τα εχέγγυα για ένα ασφαλές, ένα αξιόπιστο εμβόλιο.\nΚι όμως, ο υπουργός Υγείας, Βασίλης Κικίλιας, μας ανακοινώνει ότι μέχρι τα Χριστούγεννα θα αρχίσουμε να παίρνουμε δόσεις κάποιου εμβολίου κι όλοι σιγά – σιγά θα θωρακιστούν απέναντι στον ιό.\nΠοιου εμβολίου άραγε όταν ούτε οι επιστήμονες δεν τολμούν να κάνουν προβλέψεις για το πότε θα βγει στην παραγωγή και θα είναι ασφαλές;\nΔε μπορεί, κάτι θα ξέρει ο Κικίλιας παραπάνω εκτός κι αν είναι επικοινωνιακή πομφόλυγα.\nΕπίσημοι κυβερνητικοί παράγοντες μας ανακοινώνουν ότι ο σχεδιασμός για το άνοιγμα των σχολείων στις 7 Σεπτεμβρίου δεν αλλάζει.\nΑσχέτως αν έχουμε 250 κρούσματα ημερησίως, ασχέτως αν ακόμη δεν έχουν γυρίσει όλοι από τις διακοπές τους.\nΑσχέτως αν αυτοί οι ίδιοι οι κυβερνητικοί παράγοντες που βάζουν το χέρι τους στη φωτιά ότι τα σχολεία θα ανοίξουν και τα παιδιά μας θα είναι ασφαλή, μας λένε ότι βρισκόμαστε σε κόκκινο συναγερμό.\nΟι ίδιοι δηλαδή που προετοιμάζονται να δημιουργήσουν μερικές δεκάδες χιλιάδες «συνωστισμούς» στα σχολεία όλης της χώρας, μας λένε την ίδια ώρα να μην συγκεντρωνόμαστε πάνω από 5 – 10 άτομα μαζί, να μην πηγαίνουμε στα μπαρ μετά τις 12, να φοράμε μάσκες παντού.\nΤο πώς θα πάνε τα παιδιά στα σχολεία δεν το έχουμε καταλάβει. Το μόνο που ξέρουμε μέχρι τώρα είναι ότι θα ανοίξουν κανονικά, όλοι θα φοράνε μάσκες επί 6-7 ώρες σε αίθουσες των 25 και 30 παιδιών.\nΑίθουσες που δεν φρόντισε κανείς να αποσυμφορήσει και σε σχολεία που είναι «προετοιμασμένα» γιατί έχουν αγοράσει δύο μπουκάλια αντισηπτικό. Μπάχαλο…\nΣτην ελληνική κοινωνία, ενδεχομένως και αλλού, επικρατεί ανορθολογισμός.\nΚυριαρχεί η λογική του «ό,τι να ’ναι». Ή του «βλέποντας και κάνοντας» ή του «εγώ τα ξέρω όλα».\nΛογικό από μια άποψη αν σκεφτεί κανείς ότι ούτε ούτε οι επιστήμονες δεν γνωρίζουν τι πραγματικά συμβαίνει με τον κοροναϊό.\nΩστόσο, λίγη σοβαρότητα, λίγος συντονισμός, ένας καλύτερος σχεδιασμός, μια καλύτερη ενημέρωση είναι εφικτά.\nΟι πολίτες άγονται και φέρονται από τους κάθε λογής ηλίθιους συνωμοσιολόγους επειδή και οι επίσημοι φορείς χάνονται στη μετάφραση.\nΕίναι καιρός, λοιπόν, κι επειδή τα δύσκολα έρχονται σε όλα τα επίπεδα, να επικρατήσει η λογική. Να επανέλθει ο ορθολογισμός, να βουτάμε εν πάση περιπτώσει τη γλώσσα στο μυαλό πριν μιλήσουμε.\nΑπλοί πολίτες και θεσμικοί παράγοντες.\nΚανέλλης Βασίλης Σ. 19 Αυγούστου 2020 | 15:01\nΜέτρα δεν πάρθηκαν Ασχοληθείτε με το να ανοίξουν τώρα όλες οι αναγκαίες ΜΕΘ και όχι με το ποιος κάνει νυχτερινές βόλτες\nΜε φίλτρο / Χωρίς φίλτρο Κείμενο


Κoρoνοϊός: Νέο ύποπτο κρούσμα στην Κρήτη\nΑναμένονται τα αποτελέσματα των εξετάσεων του νεαρού φοιτητή\nΈνα νέο ύποπτο κρούσμα κορoνοϊού εντοπίστηκε στην Κρήτη και συγκεκριμένα στο Ρέθυμνο.\nΠρόκειται για έναν 20χρονο φοιτητή του Πανεπιστημίου Ρεθύμνου που έχει παρουσιάσει κάποια από τα συμπτώματα κορoνοϊού και επί της ουσίας, όπως και στην χθεσινή περίπτωση της γυναίκας από τα Χανιά, ιχνηλατήθηκε σε περιβάλλον ασθενών που έχουν επιβεβαιωμένα προσβληθεί από τον ιό.\nΟ 20χρονος άνδρας νοσηλεύεται σε καλή κατάσταση στο Νοσοκομείο Ρεθύμνου (σε ειδικά διαμορφωμένο θάλαμο), ενώ το δείγμα έχει σταλεί προς εξέταση στο αρμόδιο τμήμα του ΠΑΓΝΗ και, σως, το το βράδυ να έχουν προκύψει τα αποτελέσματα.\nΑφου ο κορονοιος εχει τα ιδια ακριβως συμπτωματα με τη γριπη...πως εχει ''ανακαλυψε'' οτι εχει συμπτωματα κορονοιου???? Αντι να πειτε οτι ειναι γνωστος με επιβεβαιωμενη ασθενη και γι'αυτο πηγε στο νοσοκομειο!!!!\nΕμβόλιο Johnson & Johnson: Στις 11 Μαρτίου η γνωμοδότηση του Ευρωπαϊκού Οργανισμού Φαρμάκων


Ίσως και αύριο στην Αθήνα για ΑΕΚ ο Νταντσένκο – Arouraios.gr – Ειδήσεις\nΟ Όλεγκ Νταντσένκο φαίνεται πως θα αποτελέσει τη μοναδική προσθήκη στο ρόστερ της ΑΕΚ κατά τη διάρκεια της χειμερινής μεταγραφικής περιόδου.\nΤη μοναδική προσθήκη κατά τη διάρκεια της χειμερινής μεταγραφικής περιόδου ετοιμάζεται να ολοκληρώσει η ΑΕΚ.\nΗ «Ένωση», όπως έκανε γνωστό χθες στον bwinΣΠΟΡ FM 94,6 ο Γιώργος Τσακίρης, είναι κοντά στην απόκτηση του Όλεγκ Νταντσένκο. Πρόκειται για δεξιό μπακ που έψαχνε τις τελευταίες ημέρες ο Παναγιώτης Κονέ και ο Ουκρανός φαίνεται πως είναι ο «εκλεκτός».\nΟ 26χρονος άσος ανήκει στην Ρούμπιν Καζάν και αγωνίζεται ως δανεικός στην Ούφα, από την οποία το καλοκαίρι πήρε τον Ιονούτς Νεντελτσιάρου.\nΟι πληροφορίες αναφέρουν πως η υπόθεση του Νταντσένκο είναι αρκετά προχωρημένη και δεν αποκλείεται και αύριο να έρθει στην Αθήνα, ώστε να υποβληθεί στις απαραίτητες ιατρικές/εργομετρικές εξετάσεις και να υπογράψει τον δανεισμό του.\nΟ παίκτης μπορεί να έρχεται ως δανεικός, όμως θα τοποθετηθεί μία προσιτή οψιόν αγοράς για το καλοκαίρι, ώστε αν ο «Δικέφαλος» μείνει ικανοποιημένος με την προσφορά του να την ενεργοποιήσει και να τον κρατήσει με νέο συμβόλαιο.\nΤη φετινή σεζόν ο Όλεγκ Νταντσένκο έχει 18 συμμετοχές με 5 ασίστ στο ενεργητικό του, ενώ σε σχετική ψηφοφορία της ομάδας του είχε αναδειχθεί ο καλύτερος αμυντικός της!\nΟ Νταντσένκο, εκτός απροόπτου, φαίνεται πως θα αποτελέσει τη μοναδική προσθήκη της ΑΕΚ στην τρέχουσα μεταγραφική περίοδο, ενώ χθες η ΠΑΕ είχε τονίσει (για άλλη μία φορά) πως δεν τίθεται θέμα μεταγραφής κεντρικού αμυντικού (κατά συνέπεια και επιστροφής του Σωκράτη Παπασταθόπουλου που προβάρει τα «ερυθρόλευκα»).


Αλεξάνδρα Λούτση\t25 Φεβρουαρίου 2014, 18:39\nΑυξημένη ζήτηση παρουσιάζουν τα εισιτήρια της εντός έδρας αναμέτρησης του Απόλλωνα Πατρών με αντίπαλο τον Ολυμπιακό.\nΤην Καθαρά Δευτέρα (03/03, 17.00), στο κλειστό της Περιβόλας, θα διεξαχθεί η αναμέτρηση της 20ής αγωνιστικής της Basket League ΟΠΑΠ ανάμεσα στους «μελανολεύκους» και τους πρωταθλητές Ευρώπης. Τα εισιτήρια έχουν ήδη τεθεί σε κυκλοφορία και, μάλιστα, υπάρχει μεγάλο ενδιαφέρον από τους Πατρινούς φιλάθλους. Οι διοικούντες την ΚΑΕ εξέδωσαν σήμερα (25/02) ανακοίνωση, με την οποία προτρέπουν τον κόσμο που θα ήθελε να παρακολουθήσει από κοντά το παιχνίδι να σπεύσει να τα προμηθευτεί, πριν εξαντληθούν.\nΗ ανακοίνωση: «Αυξημένη ζήτηση παρουσιάζουν τα εισιτήρια για το εντός έδρας παιχνίδι του Απόλλωνα Πάτρας με τον πρωταθλητή Ευρώπης 2013, Ολυμπιακό, μετά και το νικηφόρο αποτέλεσμα της ομάδας μας επί του Άρη Θεσσαλονίκης. Οι φίλαθλοι που θέλουν να παρακολουθήσουν το παιχνίδι θα πρέπει να επισπεύσουν την αγορά εισιτηρίου, καθώς τα εισιτήρια σε αρκετές κατηγορίες/τιμές τείνουν να εξαντληθούν. Επίσης, η διοίκηση του Απόλλωνα Πάτρας ενημερώνει τους φιλάθλους ότι για την ομαλή διεξαγωγή του εντός έδρας αγώνα με τον Ολυμπιακό (3 Μαρτίου 2014) η Ελληνική Αστυνομία έχει αποφασίσει τη λήψη αυστηρών μέτρων, τα οποία θα ισχύουν εντός και εκτός γηπέδου. Πιο συγκεκριμένα…\n-Κάθε φίλαθλος μπορεί να προμηθευτεί μέχρι τρία εισιτήρια, επιδεικνύοντας τα αντίστοιχα νομιμοποιητικά έγγραφα (ταυτότητες ή διαβατήρια).\n-Την ημέρα του παιχνιδιού θα γίνεται προέλεγχος εισιτηρίων σε τουλάχιστον τρεις ζώνες πριν από την είσοδο στο κλειστό γήπεδο. Οι φίλαθλοι θα πρέπει να έχουν μαζί τους υποχρεωτικά το εισιτήριο του παιχνιδιού και την ταυτότητα ή το διαβατήριό τους (ανάλογα με τα στοιχεία που έχουν δώσει κατά την αγορά του εισιτηρίου). Θα είναι δε υποχρεωμένοι να επιδεικνύουν εισιτήριο και νομιμοποιητικά έγγραφα σε όλες τις ζώνες ελέγχου εφόσον τους ζητηθεί.\nΤο παιχνίδι θα ξεκινήσει στις 17.00, ενώ οι θύρες του κλειστού γηπέδου θα ανοίξουν δύο ώρες νωρίτερα. Στις εισόδους του γηπέδου θα εφαρμόζεται το ολοκληρωμένο σύστημα διαχείρισης εισιτηρίων. Επίσης, θα λειτουργεί (όπως ήδη είναι γνωστό) το από το νόμο προβλεπόμενο εγκατεστημένο κλειστό κύκλωμα τηλεόρασης του γηπέδου, για την παρακολούθηση και καταγραφή των γεγονότων εντός και εκτός αγωνιστικού χώρου. Οι τιμές των εισιτηρίων για τον εντός έδρας αγώνα με τον Ολυμπιακό διαμορφώνονται ως εξής…\n-Κερκίδα Α: 25,00 ευρώ\n-Κερκίδα Β: 20,00 ευρώ\n-Κερκίδα Γ: 15,00 ευρώ\nΘα διατεθεί και περιορισμένος αριθμός φοιτητικών/μαθητικών εισιτηρίων στην τιμή των 10,00 ευρώ (απαραίτητη η επίδειξη πάσου). Η διοίκηση του Απόλλωνα έχει αποφασίσει τη διάθεση εκπτωτικών εισιτηρίων και για το παιχνίδι με τον Ολυμπιακό, στη διάρκεια της προπώλησης, για τις κερκίδες «Α», «Β» και «Γ». Συγκεκριμένα, όσοι φίλαθλοι αγοράσουν τα εισιτήριά τους στην προπώληση θα έχουν την παρακάτω έκπτωση...\n-Για την κερκίδα «Α» 20,00 ευρώ (αντί 25,00 ευρώ)\n-Για την κερκίδα «Β» 16,00 ευρώ (αντί 20,00 ευρώ)\n-Για την κερκίδα «Γ» 12,00 ευρώ (αντί 15,00 ευρώ)\nΕπισημαίνεται προς τους φίλαθλους που θα συνοδεύουν παιδιά μικρών ηλικιών ότι για την είσοδο και κατάληψη θέσης στο κλειστό γήπεδο είναι απαραίτητη προϋπόθεση η αγορά εισιτηρίου. Για αυτό τον σκοπό ο Απόλλων Πάτρας θα διευκολύνει τους μικρούς φιλάθλους, διαθέτοντας περιορισμένο αριθμό εισιτηρίων με έκπτωση (10,00 ευρώ για τον συνοδό και 5,00 ευρώ για κάθε παιδί), ώστε να παρακολουθήσουν το παιχνίδι μαζί με τους γονείς τους. Τα εισιτήρια των 5,00 ευρώ αφορούν αποκλειστικά σε παιδιά, τα οποία θα πρέπει να συνοδεύονται απαραίτητα από ενήλικα για να τους επιτραπεί η είσοδος στο γήπεδο. Η προπώληση των εισιτηρίων γίνεται από τα εξής σημεία…\n1. Κλειστό γήπεδο του Απόλλωνα Πάτρας\n2. Κατάστημα οπτικών «Φ. Καμίσης», Κορίνθου και πλατεία Γεωργίου (ώρες καταστημάτων)\n3. Πρακτορείο ΠΡΟ-ΠΟ «Νίκος Αλεξόπουλος», Αλ. Υψηλάντου 208-210 (ώρες καταστημάτων)\n4. Ιχθυοπωλείο Μάριου Μολφέτα, Κορίνθου 270 (ώρες καταστημάτων)\n5. Ψησταριά «Ο Βασίλης στο κέντρο», Μαιζώνος 149\n6 λεπτά πριν Live Streaming η «μάχη» του Απόλλωνα Σμύρνης κόντρα στην ΕΝΚΑ που κρίνει την ευρωπαϊκή του πρόκριση\n21 λεπτά πριν Μπαρτσελόνα: «Τελειώνει» ο Κούμαν – Προ των πυλών η μεγάλη επιστροφή\n36 λεπτά πριν Η μεγάλη βραδιά και βράβευση του Θανάση Μπελιγράτη στο Gala της CEV (photos+video)\n52 λεπτά πριν Formula 1: Άνοιξαν οι ουρανοί στο Σότσι – Ματαιώθηκαν τα πρωινά δοκιμαστικά (video)


Hμερολόγιο οδοστρώματος : Τα καημένα τα παιδιά\nΤα καημένα τα παιδιά του σχολείου, τα λυπάμαι. Να πρέπει από τα δεκαπέντε και τα δεκατρία να μπαίνουν στο κουρμπέτι της πολιτικής ανάδειξης, θέλουν δε θέλουν… Να πρέπει να παίρνουν μέρος σε όλες αυτές τις αναμετρήσεις, ή να οφείλουν απλώς να γυρίσουν την πλάτη στο σχολείο και όλα όσα θα μπορούσε να τους προσφέρει, και να αφοσιωθούν στο φροντιστήριο, άλλη τραγωδία απώλειας κι αυτή.\nΝομίζετε ότι είναι εύκολο, ότι έχει πλάκα; Ακούγεται πρακτικό, τα σχολεία κλείνουν, τα παιδιά πάνε φροντιστήριο κι ούτε γάτα ούτε ζημιά. Κι αν ήθελαν το σχολείο, σε ποιον θα τολμήσουν να το πουν; Αν προτιμούσαν αυτό που δικαιούται κάθε έφηβος, το λίγο χρόνο που μοιάζει απέραντος και ξεχειλωμένος, αυτά τα τρία, τα τέσσερα χρονάκια, αυτό το μοναδικό κι ανεπανάληπτο προνόμιο που αν το χάσουν δεν επανέρχεται, από ποιον θα το διεκδικήσουν;\nΚοιτάχτε τις φωτογραφίες από τη φτωχή Αφρική και την Ασία. Τα παιδιά δεν δικαιούνται εφηβεία, κι αυτό είναι μια από τις χειρότερες στερήσεις. Δώδεκα χρονών και δέκα κι εννιά τα κοριτσάκια παντρεύονται, τα αγοράκια πιάνουν δουλειά, κι ωστόσο είναι παιδιά ακόμα που τα σπρώχνουν να ξεζουμιστούν φρέσκα- φρέσκα στις ανάγκες των μεγάλων. Είμαστε τόσο τυχεροί που ανήκουμε στην πολυτελή πολιτισμένη μεριά της ανθρωπότητας, μπορούν τα παιδιά μας να πηγαίνουν σχολείο, μάλιστα είναι υποχρεωτικό μέχρι τα 15. Σπουδαία, τεράστια κατάκτηση, που την αφήνουμε να ακυρωθεί παρατώντας τα μόνα να τα βγάλουν πέρα μ’ αυτό το τρομερό χάος που αφήσαμε να επικρατήσει. Να υφίστανται αυτή την ένταση με τις καταλήψεις και τις μαθητικές συνελεύσεις, όπου επιβάλλονται οι πιο τσαμπουκάδες, ή έστω οι πιο ικανοί, όμως ακόμα είναι παιδιά, χρειάζονται το καθένα το χρόνο του για να βρουν τις κλίσεις τους, να διαλέξουν τους φίλους τους, να βυθομετρήσουν τις ψυχές τους.. Ίσως έχουν άλλες ικανότητες από το να επιβάλλονται στη συνέλευση. Τι καταναγκασμό, τι ψυχοπλάκωμα περνάνε.\nΤα παιδιά χρειάζονται τους ρυθμούς του σχολείου και τη φιλοδοξία του σχολείου που δεν σε αποκλείει από τίποτε πριν τα δεκαπέντε και τα δεκάξι, για να ανακαλύψουν τι τους συγκινεί, πού βρίσκονται και πού πατάνε Κι αυτό δεν μπορεί να το προσφέρει το φροντιστήριο.\nΤο σχολείο δεν είναι μόνο μαθήματα και διάλειμμα, δεν είναι μόνο μόρφωση και κοινωνικοποίηση. Είναι κυρίως η πολυτέλεια αυτού του χρόνου. Αν λειτουργεί κανονικά, πηγαίνει ρολόι με τα προγράμματα και τους κανόνες του, μπορούν τα παιδιά να περνάνε τις ταραχές της εφηβείας τους και να ελπίζουν ότι θα τα βγάλουν πέρα.\nΑυτό που χάνουν από τη μη ήρεμη λειτουργία του σχολείου δεν πρόκειται να το αναπληρώσουν ποτέ. Και το χειρότερο είναι πως δεν θα καταλαβαίνουν τι τους φταίει. Αλλά οι γονείς δεν το καταλαβαίνουν ούτε αυτοί; Οι καθηγητές, δεν το καταλαβαίνουν ούτε αυτοί;\nΜια από τις μεγαλύτερες κοινωνικές διακρίσεις σήμερα είναι το γεγονός ότι μόνο τα ιδιωτικά σχολεία λειτουργούν κανονικά και τα παιδιά του δημοσίου υφίστανται αυτή την τρομερή ταλαιπωρία. Η μεγαλύτερη επανάσταση που θα μπορούσαν να κάνουν οι καθηγητές θα ήταν να κρατάνε με κάθε τρόπο τα σχολεία ανοιχτά και να λειτουργούν.\nΕτικέτες καταλήψεις, Παιδιά, σχολεία


H φτωχή Ντόρα, τα εγγόνια της και τα capital controls - Ανοιχτό Παράθυρο\nHomeΠαραπολιτικήH φτωχή Ντόρα, τα εγγόνια της και τα capital controls\n23 Μαρτίου 2018 Παραπολιτική\nΣτις αρχές της δεκαετίας του 1990 είχε πει ότι ζούσε με…. 60.000 δρχ. το μήνα. Αυτή τη φορά… δεν είχε λεφτά να πάρει σοκολατένια αυτά για εγγόνια της – στα παιδιά της είπε στην αρχή, λόγω capital controls.\nΆρα η έρμη δεν έχει μετρητά στο σπίτι και περιμένει κάθε μήνα να εξαντλήσει το όριο ανάληψης.\n«Η Ντόρα Μπακογιάννη εκτός από πολιτικός, σύζυγος, είναι και γιαγιά, που λατρεύει τα εγγόνια της. Τώρα λοιπόν που πλησιάζει Πάσχα πήγε να τους αγοράσει σοκολατένια αβγά, ωστόσο διαπίστωσε πως είχε ξεμείνει από μετρητά. Έτσι όπως αποκάλυψε η ίδια σε συνέντευξή της, πήγε στην τράπεζα να πάρει χρήματα, κάτι που δεν κατάφερε να κάνει» διαβάζουμε.\nΌχι πως δεν είχαν λεφτά οι λογαριασμοί της, απλά είχε ξεπεράσει το μηνιαίο όριο αναλήψεων, που επιβάλλουν οι κεφαλαιακοί έλεγχοι. Το μηνιαίο όριο αναλήψεων είναι πλέον 2.300 ευρώ. Δεν ξέρουμε πόσο θα κάναν βέβαια τα σοκολατένια αυγά, αλλά η Ντόρα μαζί με την αγάπη για τα εγγόνια της βρήκε την ευκαιρία να πει κάτι και για τα capital control ή να κάνει επίδειξη φτώχειας.\nΔεν μάθαμε βέβαια αν τελικά βρήκε κάποια λύση ή αν τα εγγόνια έμειναν χωρίς σοκολατένια αυγά και θα περιμένουν τον άλλο μήνα. Η φτωχή Ντόρα που ζει- όπως είχε πει με …σημερινά 300 ευρώ το μήνα μπόρεσε όμως σε μια συνέντευξη και μια φράση να χωρέσει την αγάπη της για τα παιδιά και το μίσος της για όσους μας κάνουν τη ζωή δύσκολη με τα capital controls.\nΤόχε πει ο Κώστας Μητσοτάκης σε μια παλιότερη συνέντευξη: «Τώρα με την κρίση, όλοι δύσκολα τα βγάζουμε πέρα».


Ο πρώτος ατομικός τίτλος του Τζόλη - PAOKFC\npaokfc.gr/Α Ομάδα/Ο πρώτος ατομικός τίτλος του Τζόλη\nΟ πρώτος ατομικός τίτλος του Τζόλη\nΤον Ιούνιο έκανε το ντεμπούτο του με την ομάδα και στη δεύτερη μόλις συμμετοχή του βρήκε για πρώτη φορά δίχτυα σε επαγγελματικό επίπεδο. Τον Ιούλιο έρχεται και ο πρώτος ατομικός τίτλος του Χρήστου Τζόλη, ο οποίος είναι ο νικητής του Regency Casino Best Goal του μήνα.\nΟ Χρήστος Τζόλης πήρε την ευκαιρία από τον Αμπέλ Φερέιρα τον Ιούνιο και φρόντισε να την εκμεταλλευτεί στο έπακρο, αποδεικνύοντας ότι είναι έτοιμος να αγωνιστεί σε επαγγελματικό επίπεδο.\nΣτο παιχνίδι κόντρα στον Ολυμπιακό για την 1η αγωνιστική των Play Offs έκανε το ντεμπούτο του, περνώντας ως αλλαγή και κόντρα στον ΟΦΗ στο γήπεδο της Τούμπας, ήταν αυτός που ισοφάρισε για τον Δικέφαλο με ένα εκπληκτικό τέρμα.\nΟ Γιαννούλης πίεσε ψηλά, έκλεψε τη μπάλα, έβγαλε μία σέντρα ακριβείας μέσα στην περιοχή και ο Τζόλης με ένα απίθανο πλασέ στην κίνηση εκτέλεσε τον τερματοφύλακα των Κρητικών.\nΗ ψηφοφορία για το Regency Casino Best Goal Ιουνίου εξελίχθηκε σε παράσταση για ένα ρόλο, με τον νεαρό παίκτη να συγκεντρώνει το 85,53% των ψήφων του κοινού και να κατακτά το σχετικό βραβείο.\nΣτη δεύτερη θέση έμεινε η κεφαλιά του Βαρέλα στο Χαριλάου μετά από φάουλ του Στοχ, ενώ το βάθρο συμπλήρωσε το τέρμα του Κάρολ Σφιντέρσκι από το παιχνίδι στην έδρα του Άρη.


Ρώσος "Μητσικώστας" τον έπεισε ότι μιλά με τον Πούτιν | Διεθνή Ειδήσεις\nΡώσος "Μητσικώστας" έπεισε τον Ελτον Τζον ότι μιλά με τον Πούτιν\nΡώσος κωμικός... ομολόγησε την τηλεφωνική φάρσα με θύμα τον Έλτον Τζον, ο οποίος νόμιζε ότι συνομιλούσε με τον πρόεδρο Πούτιν για τα δικαιώματα των ομοφυλοφίλων.\nΓΡΑΦΕΙ: THETOC TEAM published 17 Σεπ. 15 (09:42)\n"Στ' αλήθεια πίστεψε ότι συνομιλούσε με τα πρόσωπα που του είπαμε ότι είμαστε", δήλωσε ο Βλαντίμιρ Κρασνόφ, γνωστός ως "Βόβαν".\nΟ Βόβαν δήλωσε τόσο στο BBC όσο και στη ρωσική εφημερίδα Komsomolskaya Pravda ότι το τηλεφώνημα το έκανε μαζί με τον συνεργάτη του Αλεξέι Στολιάροφ, γνωστό ως "Λέξους".\nΑναφερόμενος στην επιθυμία του να συναντηθεί με τον Πούτιν, ο Έλτον Τζον είχε δηλώσει σε συνέντευξή του στο BBC: "μπορεί να γελάσει πίσω από την πλάτη μου όταν κλείσει την πόρτα και να με αποκαλέσει εντελώς ηλίθιο, αλλά τουλάχιστον θα έχω προσπαθήσει".\n"Ο Αλεξέι μιλάει άψογα Αγγλικά κι έτσι υποδύθηκε τον (εκπρόσωπο Τύπου του προέδρου) Ντμίτρι Πεσκόφ και μετέφραζε την εντεκάλεπτη συνομιλία μας. Εγώ ήμουν ο Βλαντίμιρ Πούτιν", είπε ο φαρσέρ στην εφημερίδα.\n"Αποδείχτηκε ότι ο Έλτον Τζον περίμενε στ΄αλήθεια το τηλεφώνημα κι έτσι πίστεψε ότι συνομιλούσε με αυτούς που του είπαμε ότι είμαστε", είπε και πρόσθεσε ότι ο τραγουδιστής βρισκόταν σε στούντιο ηχογράφησης του Λονδίνου την ώρα του τηλεφωνήματος.\n"Είπε 'Σας ευχαριστώ, μου φτιάξατε τη μέρα. Αυτή η μέρα και αυτή η συνομιλία ήταν οι ωραιότερες της ζωής μου", απάντησε ο καλλιτέχνης.\nΗ Ρωσία κατηγορείται ότι δεν αποτρέπει την ομοφοβική βία και δεν οδηγεί στη δικαιοσύνη τους υπεύθυνους, ενώ η νομοθεσία της επιτρέπει την δίωξη ατόμων για προώθηση της "ομοφυλοφιλικής συμπεριφοράς μεταξύ ανηλίκων".\nΥΠΕΓΡΑΦΗ Η ΑΠΟΦΑΣΗ 10&nbspΙαν&nbsp2022 |&nbsp18:01\nΠαρελθόν το έγγραφο-ντροπή για την αιμοδοσία: Τέλος το μπλόκο τους ομοφυλόφιλους\nΓια πρώτη φορά, στο νέο έντυπο για την αιμοδοσία αποσυνδέεται ο σεξουαλικός προσανατολισμός από τα κριτήρια.\nΣΤΗ ΘΕΣΗ ΤΟΥ ΜΑΤΑΡΕΛΑ 28&nbspΙαν&nbsp2022 |&nbsp22:50\nΣΥΜΦΩΝΑ ΜΕ ΤΟ REUTERS 28&nbspΙαν&nbsp2022 |&nbsp22:38\nΈτοιμος να συναντηθεί με τον Πούτιν δηλώνει ο Ζελένσκι - Επί ποδός πολέμου στην Ουκρανία.


Και να σκεφτείς πως πίστευα πως σε έχω ξεπεράσει | pestanea\nΚαι να σκεφτείς πως πίστευα πως σε έχω ξεπεράσει\nΤι κι αν ο έρωτας προσπαθεί να πείσει πολλές φορές τον εαυτό του πως έχει πια ξεχαστεί. Μπορεί τα «απόψε» που τον ξυπνάνε να αραιώνουν μέσα στον χρόνο. Μπορεί το μυαλό να θολώνει. Μπορεί οι εικόνες να γίνονται πιο συγκεχυμένες κι εσύ να νομίζεις ότι πια γλίτωσες. Μπορεί όσο περνάει ο καιρός εκείνη η παράξενη σύνδεση που σε κρατούσε δεμένο με το πρόσωπο που χάρισες κάποτε στην ίδια σου τη μοίρα, να μοιάζει όλο και πιο χαλαρή. Μα μη γελιέσαι.\nΟ αρρωστημένος εαυτός μέσα σου ξέρω πως καμιά φορά νιώθει ένα αιχμηρό κρίμα να τον διαπερνάει όταν διαπιστώνει πως ίσως άφησες πίσω σου ό,τι κάποτε για σένα αντιπροσώπευσε τον έρωτα σε όλο το μεγαλείο της καταστροφής του. Παραδέξου το. Βλέπεις όταν κρατάμε κάτι μέσα μας βαυκαλιζόμαστε ίσως πως μας κρατάει κι εκείνο στην καρδιά και το μυαλό του. Η σύνδεση που λέγαμε. Η σύνδεση εκείνη που όσο κι αν μας εμποδίζει να ξεκολλήσουμε άλλο τόσο μας κάνει να εθιζόμαστε σε μια πλασματική παρουσία μέσω της απουσίας.\nΠάλι μαζί σου είμαι απόψε λοιπόν. Άκουσα ένα περίεργο «γύρισμα» σαν λυγμό καψουρεμένου, ξέρεις, σ’ ένα απ’ τα τραγούδια που έχω βάλει να παίζουν κι εκεί που άδειαζα το μυαλό μου εκείνο είπε να γεμίσει με την πάρτη σου, έτσι, στο άκυρο. Και θυμήθηκα. Ή μάλλον συνειδητοποίησα. Πως κάθε φορά που περπατάω στον δρόμο αν είναι στο οπτικό μου πεδίο τα μέρη που συχνάζαμε το βλέμμα μου τα αναζητάει ασυναίσθητα. Είτε το συνειδητοποιώ είτε όχι στρέφω τα μάτια μου προς την κατεύθυνση εκείνη και σε σκέφτομαι. Μπορεί πια να φεύγω στο τέλος καθώς με παίρνει ο δρόμος χωρίς εκείνα τα αυτόβουλα δάκρυα να με βγάζουν εκτός εαυτού μα η γεύση μου είναι γλυκόπικρη ακόμη.\nΠάντα ίσως θα είναι. Πάλι μαζί σου είμαι απόψε λοιπόν. Δε με βλέπεις και καλύτερα έτσι. Δε θα σου άξιζε να με δεις ούτε θα έκανε κάποια διαφορά μέσα σου η απρόσκλητη σκέψη μου ένα οποιοδήποτε βράδυ όπως αυτό. Είχα ανάγκη απλώς να σε βγάλω από μέσα μου κι έτσι αποφάσισα να σε ξορκίσω με λέξεις. Έτσι έχω μάθει, αυτό μπορώ. Στα λόγια δεν είμαι καλή, τα μπουρδουκλώνω εύκολα. Τα γράμματα όμως που ζωγραφίζουν το συναίσθημα πάνω στους καμβάδες των σελίδων μπροστά μου, αυτά ναι, είναι φίλοι μου. Με νιώθουν. Με μεθάνε. Με φτάνουν στην έκσταση των άκρων μου, εκρήγνυμαι και γεμίζω γράμματα τον τόπο.\nΑπόψε πάλι το όνομά σου πήγαν να σχηματίσουν και πίστεψε με είχα καιρό να το πάθω. Είναι όμως κάτι μελωδίες, είναι κάτι φωνές, κάτι νότες που σου μοιάζουν ανελέητα και δεν μπορώ, ρε φίλε, να κάνω πως δεν ακούω. Κάθε γύρισμα κι ένα σου χαμόγελο, κάθε λούπα κι ένα «αντίο» σου, κάθε στίχος κι ένα βλέμμα σου, κάθε ρεφρέν και μια αγκαλιά σου. Ναι, κάποια βράδια ξυπνάς και δε με αφήνεις να κοιμηθώ, όπως τότε. Κι αν κάποτε έστω ελάχιστα περνούσε κι απ’ το δικό σου μυαλό η σκέψη η δική μου τώρα ξέρω πως ούτε σε αυτό δεν μπορώ να ελπίζω. Μα όπως βλέπεις δεν έχει σημασία σε κάτι τέτοια το αμφίδρομο.\nΉ μήπως έχει; Αν εμάς τους δυο μας δένει όντως κάτι, τότε ίσως όταν σε σκέφτομαι να σημαίνει πως ούτε εσύ με έχεις ξεχάσει. Μη δίνεις σημασία. Είναι που ξεσπάω και ξεχειλίζω γράμματα, με έπνιξαν απόψε αυτές οι λέξεις. Το όνομά σου ξεκίνησα να γράφω. Κι ίσως κατά κάποιον τρόπο αυτό να έγραψα. Άραγε έχει ή όχι σημασία τελικά; Υπάρχει ή όχι εκείνη η σύνδεση που δε μας επέτρεπε να βάλουμε τελεία; Άραγε υπήρξαμε η όχι;\nΚάθε που ξεθωριάζουν ετούτες οι παραισθήσεις σε βλέπω να ξεγλιστράς μέσα από κάτι που θυμίζει όνειρο και, ρε γαμώτο, δεν μπορώ να σε φτάσω. Δεν μπορώ να σε αγγίξω ούτε ξέρω πότε κι αν θα ξαναδώ εσένα ή τα φαντάσματα του μυαλού μου που σου μοιάζουν τόσο. Υπήρξαμε; Πες μου. Μη δίνεις σημασία. Αύριο θα μου έχει περάσει. Μέχρι το επόμενο ίσως όλο και πιο άτακτο «απόψε».\npestanea : Και να σκεφτείς πως πίστευα πως σε έχω ξεπεράσει


Σισέ: Μια μέρα θα επιστρέψω στον Παναθηναϊκό - Ειδήσεις - νέα - Το Βήμα Online\nΣισέ: Μια μέρα θα επιστρέψω στον Παναθηναϊκό\nΤην επιθυμία να επιστρέψει κάποια μέρα στον Παναθηναϊκό και την Ελλάδα εξέφρασε ο γάλλος σέντερ φορ της Λάτσιο Τζιμπρίλ Σισέ. Ο πρώτος σκόρερ στο ελληνικό πρωτάθλημα την περασμένη διετία μίλησε στο γαλλικό περιοδικό «France Football» για την ελληνική εμπειρία, την παρουσία του στο Τριφύλλι και τη σχέση του με τους οπαδούς της ομάδας, εξήγησε γιατί αποφάσισε να συνεχίσει την καριέρα του στο Καμπιονάτο με τη φανέλα των Λατσιάλι και αναφέρθηκε στον… διακαή πόθο της εθνικής Γαλλίας. Αναλυτικά, ο 30χρονος στράικερ είπε:\n4 Οκτωβρίου 2011, 09:40 Ενημερώθηκε: 3 Οκτωβρίου 2011, 18:54\nΤην επιθυμία να επιστρέψει κάποια μέρα στον Παναθηναϊκό και την Ελλάδα εξέφρασε ο γάλλος σέντερ φορ της Λάτσιο Τζιμπρίλ Σισέ. Ο πρώτος σκόρερ στο ελληνικό πρωτάθλημα την περασμένη διετία μίλησε στο γαλλικό περιοδικό «France Football» για την ελληνική εμπειρία, την παρουσία του στο Τριφύλλι και τη σχέση του με τους οπαδούς της ομάδας, εξήγησε γιατί αποφάσισε να συνεχίσει την καριέρα του στο Καμπιονάτο με τη φανέλα των Λατσιάλι, αρνούμενος μάλιστα μυθική πρόταση ύψους 20 εκατ. ευρώ από την Κίνα (!) και αναφέρθηκε στον… διακαή πόθο της εθνικής Γαλλίας. Αναλυτικά, ο 30χρονος στράικερ είπε:\nΓια όσα έζησε στον Παναθηναϊκό:\n«Οι αναμνήσεις μου από τον Παναθηναϊκό και την Ελλάδα είναι κάτι περισσότερο από ωραίες. Θα τις χαρακτήριζα καταπληκτικές! Θέλω να επιστρέψω μια μέρα στην ομάδα και σε αυτή τη καταπληκτική χώρα, η οποία στην παρούσα φάση αντιμετωπίζει τεράστια οικονομικά προβλήματα».\nΓια το αν θα μπορούσε να παραμείνει στο Τριφύλλι:\n«Θα μπορούσα να κλείσω την καριέρα μου στον Παναθηναϊκό. Βρισκόμουν σε μία κομβική ηλικία. Είμαι πλέον 30 ετών. Επρεπε να επιλέξω. Είτε θα ολοκλήρωνα την καριέρα μου στην Ελλάδα, είτε θα έδινα στον εαυτό μου μια νέα πρόκληση. Ηταν ώρα να επιστρέψω δυναμικά. Αυτό ένιωσα και αυτό έκανα».\nΓια τους λόγους που τον οδήγησαν στην αποχώρηση από τον ΠΑΟ:\nΓια τη σχέση που έχει με τους οπαδούς των Πρασίνων:\n«Ολες οι ομάδες στις οποίες αγωνίστηκα έχουν κάτι το ξεχωριστό. Δεν μπορείς να τις χαρακτηρίσεις… ήρεμες. Η Οσέρ, η Μαρσέιγ, η Λίβερπουλ, ο Παναθηναϊκός και τώρα η Λάτσιο, ταιριάζουν στην ιδιοσυγκρασία μου».\n«Αυτό το καλοκαίρι είχα μια τρελή πρόταση. Κάτι τρομερό από την Κίνα! Οι πρωταθλητές μου έδωσαν σχεδόν 20 εκατομμύρια ευρώ για συμβόλαιο 2,5 χρόνων. Είναι όμως πολύ νωρίς ακόμα και προτιμούσα μια αθλητική πρόκληση. Είχα ανεκπλήρωτες επιθυμίες. Δεν θα πήγαινα ποτέ σε ένα τόσο μακρινό προορισμό, καθώς δεν θα επέστρεφα ποτέ στην Εθνική ομάδα. Ξέρω ότι συνεχίζω να έχω αυτό που χρειάζεται για να δώσω κάτι στην Εθνική ομάδα. Προοδεύω ακόμα. Αισθάνομαι καλύτερος από πριν, τόσο σωματικά όσο και πνευματικά. Είμαι πιο ολοκληρωμένος. Μπορεί να έχω χάσει σε ταχύτητα από τους τραυματισμούς μου, αλλά κέρδισα καλύτερη αίσθηση της τακτικής. Θέλω να το δείξω αυτό. Θέλω ο κόσμος να με δει με την μπλε φανέλα. Δεν έχω πει την τελευταία μου λέξη. Θα κάνω τα πάντα για να επιστρέψω. Την ημέρα που θα σταματήσω το ποδόσφαιρο θα μπορείτε να πείτε ότι πέθανα. Οχι όμως πριν από αυτό…».\nΚλήθηκε στην εθνική Γαλλίας\nΟπως έγινε γνωστό το μεσημέρι της Τρίτης, ο Σισέ επιστρέφει στην εθνική Γαλλίας, για πρώτη φορά μετά το Μουντιάλ της Νότιας Αφρικής. Ο πρώην άσος του Παναθηναϊκού κλήθηκε από τον ομοσπονδιακό τεχνικό κ. Λοράν Μπλαν εν όψει των αγώνων για τα προκριματικά του EURO 2012 με Αλβανία (την Παρασκευή) και Βοσνία (την ερχόμενη Τρίτη), στη θέση του τραυματία Καρίμ Μπενζεμά…


Α.Σ. Ησαΐας Δεσφίνας: Διαφορά μεταξύ των αναθεωρήσεων - Βικιπαίδεια\nΑ.Σ. Ησαΐας Δεσφίνας: Διαφορά μεταξύ των αναθεωρήσεων\nΑ.Σ. Ησαΐας Δεσφίνας (επεξεργασία)\nΈκδοση από την 15:51, 17 Φεβρουαρίου 2008\n282 bytes αφαιρέθηκαν , πριν από 14 έτη\nΈκδοση από την 11:47, 1 Δεκεμβρίου 2007 (επεξεργασία)\nμΧωρίς σύνοψη επεξεργασίας\nΈκδοση από την 15:51, 17 Φεβρουαρίου 2008 (επεξεργασία) (αναίρεση)\nGeomanjo (συζήτηση | συνεισφορές)\nΗΟ ιστορική'''Ησαΐας ομάδα της [[Δεσφίνα Φωκίδος|Δεσφίνας]], "Ο Ησαίας",''' ιδρύθηκε το [] και είναι αντιπρόσωπος του [[Δεσφίνα|Δήμου Δεσφίνας]] στο χώρο του Φθιωτιδοφωκικού παλαιότερα και Φωκικού μετέπειτα πρωταθλήματος. ▼\nΑπό το 1973 έως και το 1985 συμμετείχε στο Πρωτάθλημα Φθιωτιδοφωκίδας όπου κατέκτησε 2 πρωταθλήματα. Το ένα το [] ανεβαίνοντας από την Γ΄ στην Β΄ κατηγορία και το άλλο το [] όταν πήρε το εισιτήριο ανόδου από την Β΄ στην Α΄ κατηγορία. ▼\n▲Η ιστορική ομάδα της [[Δεσφίνα Φωκίδος|Δεσφίνας]], "Ο Ησαίας", ιδρύθηκε το [] και είναι αντιπρόσωπος του Δήμου Δεσφίνας στο χώρο του Φθιωτιδοφωκικού παλαιότερα και Φωκικού μετέπειτα πρωταθλήματος.\n▲Από το 1973 έως και το 1985 συμμετείχε στο Πρωτάθλημα Φθιωτιδοφωκίδας όπου κατέκτησε 2 πρωταθλήματα. Το ένα το [] ανεβαίνοντας από την Γ΄ στην Β΄ κατηγορία και το άλλο το [] όταν πήρε το εισιτήριο ανόδου από την Β΄ στην Α΄ κατηγορία.\nΑπό το [] και έκτοτε συμμετέχει στο πρωτάθλημα της Ε.Π.Σ. [[Φωκίδα|Φωκίδας]]. Το [] ανακηρύχθηκε Κυπελλούχος Φωκίδας και Πρωταθλητής Α΄ Κατηγορίας, ενώ έχασε την άνοδο στην [[Δ΄ Εθνική]] στα μπαράζ. Μία άνοδο την οποία κέρδισε πανηγυρικά τελικά το 1991 όταν και κατέκτησε εκ νέου το πρωτάθλημα, μια χρονιά όπου ο σύλλογος δαπανώντας αρκετά χρήματα έφερε πολλούς «ξένους» ποδοσφαιριστές. Την επόμενη χρονιά που αγωνιζόταν στην Δ΄ Εθνική κατάφερε να φτάσει στον τελικό του Κυπέλλου αποτυγχάνοντας όμως αυτή τη φορά να σηκώσει για δεύτερη φορά στην ιστορία του το Κύπελλο. ▼\nΑυτή την στιγμή η ομάδα βρίσκεται στην Ά ερασιτεχνική κατηγορία με κύριους αντίπαλους τον Αστέρα Ιτέας και τον Φωκικό Άμφισσας.\n▲Από το [] και έκτοτε συμμετέχει στο πρωτάθλημα της Ε.Π.Σ. [[Φωκίδα|Φωκίδας]]. Το [] ανακηρύχθηκε Κυπελλούχος Φωκίδας και Πρωταθλητής Α΄ Κατηγορίας, ενώ έχασε την άνοδο στην [[Δ΄ Εθνική]] στα μπαράζ. Μία άνοδο την οποία κέρδισε πανηγυρικά τελικά το 1991 όταν και κατέκτησε εκ νέου το πρωτάθλημα, μια χρονιά όπου ο σύλλογος δαπανώντας αρκετά χρήματα έφερε πολλούς «ξένους» ποδοσφαιριστές. Την επόμενη χρονιά που αγωνιζόταν στην Δ΄ Εθνική κατάφερε να φτάσει στον τελικό του Κυπέλλου αποτυγχάνοντας όμως αυτή τη φορά να σηκώσει για δεύτερη φορά στην ιστορία του το Κύπελλο.\n[[Κατηγορία:Αθλητικοί σύλλογοι Φωκίδας|Ησαΐας Δεσφίνας]]\n[[Κατηγορία:Ιδρύσεις αθλητικών συλλόγων το 1973|ΗΗσαΐας Δεσφίνας]]\nΑνακτήθηκε από "https://el.wikipedia.org/wiki/Ειδικό:MobileDiff/911129"


Εκδήλωση της Xiaomi για το Mi 8 Pro στις 8 Νοεμβρίου | Device.gr\n06 Nov Εκδήλωση της Xiaomi για το Mi 8 Pro στις 8 Νοεμβρίου\nPosted at 12:20h in Tech News by device_admin\nΗ Xiaomi αναμένεται να παρουσιάσει τουλάχιστον το Mi 8 Pro για την αγορά του Ηνωμένου Βασιλείου. Αυτό θα γίνει στη νέα της εκδήλωση στο Λονδίνο, την Πέμπτη 8 Νοεμβρίου. Έπειτα θα προχωρήσει στα εγκαίνια του πρώτου επίσημου καταστήματος στη χώρα.\nΗ εταιρεία άφησε υπόνοιες για τη νέα εκδήλωση, με μία από τις εικόνες να παρουσιάζουν έναν αισθητήρα δακτυλικών αποτυπωμάτων στην οθόνη. Τέτοιος υπάρχει στο Mi 8 Pro. Μια άλλη εικόνα υποδηλώνει σαφώς τον αριθμό «8», αν και εδώ εμφανίζεται ως το σύμβολο του άπειρου.\nΌλοι αυτοί οι αριθμοί 8 –όπως και η διοργάνωση της εκδήλωσης στις 8 του μήνα– δεν είναι σύμπτωση. Φέτος η κινεζική εταιρεία γιόρτασε τα όγδοα γενέθλιά της. Και η σειρά Mi 8 δημιουργήθηκε για αυτή την περίσταση. Ενώ το ίδιο το Mi 8 και το Mi 8 SE είναι μόλις λίγων ημερών, τα Mi 8 Pro και Mi 8 Lite επισημοποιήθηκαν στην Κίνα το Σεπτέμβριο.\nΤο μοντέλο Lite θα μπορούσε να εμφανιστεί ταυτόχρονα με το Pro στο ντεμπούτο του στο Ηνωμένο Βασίλειο. Η εταιρεία αναμένεται να πουλήσει μια συλλογή συσκευών μέσω του πρώτου καταστήματος της στο Ηνωμένο Βασίλειο. Όπως και από το αντίστοιχο ηλεκτρονικό κατάστημα της χώρας.\nΤο launch event της Xiaomi στο Ηνωμένο Βασίλειο μπορείτε να το παρακολουθήσετε ζωντανά εδώ! Και μείνετε συντονισμένοι στο blog και στο Fan Page μας στο Facebook, για να μαθαίνετε όλα τα νέα στο χώρο των smartphones και της τεχνολογίας!\nMi 8 Pro, News, Xiaomi, Παρουσίαση


ΕΞΕΛΙΞΕΙΣ ΣΟΚ!!! Η αδικοχαμένη Ειρήνη Λαγούδη είχε δανείσει 100.000 ευρώ στον γιατρό και σύντροφό της – epirustoday.com\nΑΠΟΚΑΛΥΨΕΙΣ, ΕΛΛΑΔΑ, ΚΟΙΝΩΝΙΑ\nΕΞΕΛΙΞΕΙΣ ΣΟΚ!!! Η αδικοχαμένη Ειρήνη Λαγούδη είχε δανείσει 100.000 ευρώ στον γιατρό και σύντροφό της\nDate: January 15, 2018Author: zotossss 0 Comments\nΣε πολύ σοβαρές καταγγελίες προχωρά η οικογένεια της Ειρήνης Λαγούδη, η οποία πριν από μια εβδομάδα βρέθηκε νεκρή μέσα στο αυτοκίνητό της στη θέση Μυρτιά στη λίμνη Τριχωνίδα.\nΟι εξελίξεις στην υπόθεση είναι καταιγιστικές, καθώς παράλληλα με τις έρευνες που διεξάγουν οι Αρχές, έρευνα έχει ξεκινήσει και η οικογένεια της Ειρήνης βάζοντας ιδιωτικό αστυνομικό να διαλευκάνει την υπόθεση-θρίλερ.\nΣύμφωνα με τα όσα καταγγέλλει ο ιδιωτικός ερευνητής, Κώστας Σπύρου, έρευνα που έγινε στους τραπεζικούς λογαριασμούς της Ειρήνης «δείχνει» ότι δάνεισε το ποσό των 100.000 ευρώ στον γιατρό-σύντροφό της.\nΑυτό μένει να αποδειχτεί και δια της δικαστικής οδού.\nΟ γιατρός σύμφωνα με τον ιδιωτικό αστυνομικό φέρεται να πήρε αυτά τα χρήματα.\nΌπως αναφέρει ο κος Σπύρου, ο θάνατος της 44χρονης είναι ένα ειδεχθές έγκλημα στο οποίο υπάρχει και συνεργός.\nΟ ιδιωτικός ερευνητής κάνει λόγο για δολοφονία στην οποία συμμετείχαν δυο άτομα τα οποία σκότωσαν την Ειρήνη. Και αυτό μένει να αποδειχθεί.\nΝα αναφέρουμε τέλος, πως όταν η 44χρονη κατέβηκε στην Αθήνα, άφησε το κινητό της και ένα laptop σε κατάστημα για να της το επισκευάσουν. Δεν ξέρουμε αν πρόκειται για το ίδιο τηλέφωνο ή αν πήρε από μέσα την κάρτα sim και απλά άλλαξε συσκευή.\nΤο σίγουρο είναι ότι κανείς δεν αναζήτησε αυτό το κινητό για να δει αν θα προκύψουν σημαντικά στοιχεία.\nPrevious Previous post: ΕΚΤΑΚΤΟ! Μεγαλοοικονόμου: Προσχωρώ στην Κοινοβουλευτική Ομάδα του ΣΥΡΙΖΑ\nNext Next post: Ξεκινά η αποσφράγιση των φακέλων για τις τηλεοπτικές άδειες! Τι προβλέπει η διαδικασία


Κατά 14,6% αυξήθηκαν οι ελληνικές εξαγωγές το Φεβρουάριο | Cretapost.gr\nHome›ΕΛΛΑΔΑ›Κατά 14,6% αυξήθηκαν οι ελληνικές εξαγωγές το Φεβρουάριο\nΚατά 14,6% αυξήθηκαν οι ελληνικές εξαγωγές το Φεβρουάριο\nΣτα 1,72 δισ. ευρώ το έλλειμμα του εμπορικού ισοζυγίου\n• 05.04.18 | 22:34\nΑύξηση και το Φεβρουάριο του 2018 κατέγραψαν οι εξαγωγές, μετά τις θετικές επιδόσεις του Ιανουαρίου.\nΕιδικότερα οι εξαγωγές συμπεριλαμβανομένων των πετρελαιοειδών τον Φεβρουάριο του 2018 αυξήθηκαν κατά 14,6% και ανήλθαν στα 2,41 δισ. ευρώ από 2,10 δισ. ευρώ το αντίστοιχο διάστημα του 2017, σύμφωνα με ανάλυση του Πανελληνίου Συνδέσμου Εξαγωγέων και του Κέντρου Εξαγωγικών Ερευνών και Μελετών (ΚΕΕΜ) επί των προσωρινών στοιχείων της ΕΛΣΤΑΤ.\nΣτα ιδιαίτερα ενθαρρυντικά στοιχεία είναι και η μείωση του εμπορικού ελλείμματος, το οποίο περιορίζεται σταδιακά ενώ σχετικά με τις εξαγωγικές επιδόσεις των μεγάλων κατηγοριών προϊόντων, τον δεύτερο μήνα του 2018 όλοι οι κλάδοι ήταν ανοδικοί.\nΤη μεγαλύτερη αύξηση παρουσίασαν τα λάδια (+59,2%), τα μηχανήματα (+26,4%) και τα πετρελαιοειδή (+16,2%) και όσον αφορά στο δίμηνο Ιανουαρίου-Φεβρουαρίου του 2018, από τους κλάδους που ξεχώρισαν είναι τα λάδια (+81,7%), τα βιομηχανικά (+25,2%), τα πετρελαιοειδή (+16,2%) και τα μηχανήματα (+14,5%).\nΑνοδικά κινήθηκαν οι εξαγωγές και χωρίς πετρελαιοειδή. Συγκεκριμένα, ενισχύθηκαν κατά 14% ή κατά 207,7 εκατ. ευρώ και έφθασαν στα 1,69 δισ. ευρώ από 1,48 δισ. ευρώ. Στον αντίποδα, οι εισαγωγές υποχώρησαν οριακά κατά 0,8%, με την συνολική τους αξία να διαμορφώνεται στα 4,13 δισ. ευρώ έναντι 4,17 δισ. ευρώ κατά τον ίδιο μήνα του έτους 2017.\nΕξαιρουμένων των πετρελαιοειδών, οι εισαγωγές αυξήθηκαν στα 3,14 δισ. ευρώ από 3,12 δισ. ευρώ, δηλαδή κατά 21,3 εκατ. ευρώ ή κατά 0,7%.\nΤα μηνύματα που καταφθάνουν για την πορεία των εξαγωγών τη φετινή χρονιά, είναι ύστερα από πολύ καιρό κάτι παραπάνω από αισιόδοξα. Ωστόσο, όπως επισημαίνει, για μία ακόμη φορά, ο Πανελλήνιος Σύνδεσμος Εξαγωγέων, είναι ανάγκη η Πολιτεία να στηρίξει έμπρακτα το έργο των εξαγωγικών επιχειρήσεων, διευκολύνοντας το έργο τους. Ιδιαίτερη έμφαση, όπως τονίζεται, πρέπει να δοθεί στην αποκλιμάκωση της φορολογίας και στην πλήρη και οριστική άρση των capital controls, τα οποία εξακολουθούν να εμποδίζουν την προσπάθεια επέκτασης των Ελλήνων εξαγωγέων στο εξωτερικό.\nΌσον αφορά στην πορεία των εξαγωγών ανά γεωγραφικές περιοχές τον Φεβρουάριο, παρατηρείται σημαντική άνοδος προς όλους τους προορισμούς. Έτσι, η συνολική αξία των εξαγωγών, συμπεριλαμβανομένων των πετρελαιοειδών, είναι αυξημένη τόσο προς τις χώρες της ΕΕ (+18,6%) όσο και προς τις ρρίτες χώρες (+10,0%). Παρόμοια είναι η εικόνα όταν εξαιρεθούν τα πετρελαιοειδή, με τις εξαγωγές να καταγράφουν άνοδο τόσο προς τα κράτη-μέλητης ΕΕ (+18,1%) όσο προς τις τρίτες χώρες (+5,1%).


Οι 4 κορυφαίες τάσεις φωτισμού που πρέπει να προσέξετε το 2022\nΟ φωτισμός είναι ένα από τα πιο σημαντικά στοιχεία στη διακόσμηση εσωτερικών χώρων. Υπάρχουν χιλιάδες μελέτες που υποδεικνύουν ότι οποιαδήποτε μορφή φωτισμού θα μπορούσε όχι μόνο να επηρεάσει τη διάθεσή μας αλλά να μετατρέψει ένα μέρος σε κάτι μοναδικό.\nΤι συμβαίνει όμως όταν είστε έτοιμοι να αγοράσετε το νέο σας φωτιστικό; Θα είναι οροφής, επιτραπέζιο ή κάτι εντελώς διαφορετικό;\nΜην ανησυχείτε γιατί στην Dezaart σας παρουσιάζουμε με πολύ χαρά τις φετινές τάσεις φωτισμού.\n1 - Μεγάλα Κρεμαστά Φωτιστικά\nΕίχαμε συνηθίσει την απλότητα και τον μινιμαλισμό ως τη συνηθισμένη τάση του φωτισμού. Γι' αυτό πάντα επιλέγαμε μεσαία έως και μικρά φωτιστικά για να συνοδεύουν τον φυσικό φωτισμό και να δίνουν έναν μικρό τόνο φωτισμού κατά την διάρκεια της νύχτας.\nΦέτος όμως, τα πράγματα έχουν αλλάξει καθώς τα μεγάλα φωτιστικά θα είναι το επίκεντρο. Οι ανοιχτοί χώροι αρχίζουν και γίνονται must το τελευταίο διάστημα και ποιος είναι ο καλύτερος τρόπος για να τους συμπληρώσετε και να τους διακοσμήσετε; Σε αυτή την περίπτωση, θα χρειαστεί ένα μεγάλο φωτιστικό για να φωτίζει επαρκώς και να γεμίσει τον άδειο χώρο.\nΑυτός ο τύπος χώρων χρειάζεται ένα κρεμαστό φωτιστικό που θα ξεχωρίζει, για να κάνει έντονη την παρουσία του με τα χαρακτηριστικά και τις ακτίνες φωτισμού του. Εάν ανήκετε σε αυτή την κατηγορία, επιλέξτε ένα μεγάλο φωτιστικό οροφής και εντυπωσιάστε τους φίλους και την οικογένειά σας με την επιλογή σας.\n2 - Φωτισμός φιλικός προς το περιβάλλον\nΚαθώς περνούν τα χρόνια, η ανάγκη για προϊόντα φυσικά προς το περιβάλλον θα συνεχίσει να αυξάνεται. Όλο και περισσότεροι άνθρωποι επιλέγουν φωτιστικά από βιώσιμα υλικά για τα σπίτια τους. Η προστασία του περιβάλλοντος θα είναι πάντα μια τάση ανεξάρτητα από το τι συμβαίνει στην βιομηχανία εσωτερικής διακόσμησης. Δεν πρόκειται μόνο για τους ενεργειακά αποδοτικούς λαμπτήρες, αλλά και για το υλικό κατασκευής του κρεμαστού φωτιστικού. Πάντα να επιλέγετε ξύλο αντί για μέταλλο, βοηθήστε το περιβάλλον επενδύοντας σε ένα ξύλινο κρεμαστό φωτιστικό.\n3 - Μαύρες πινελιές ή ορείχαλκος\nΟ ορείχαλκος έρχεται για να μείνει φέτος. Θα το βρείτε κυρίως σε συσκευές κουζίνας και γενική διακόσμηση σπιτιού, αλλά ναι, έρχεται και στα φωτιστικά. Ένας αποτελεσματικός τρόπος για να συμπληρώσετε την διακόσμηση του εσωτερικού σας χώρου με ένα ορειχάλκινο κρεμαστό φωτιστικό σε σκανδιναβικό ντιζάιν.\nΆλλο ένα trend φέτος είναι και ο ξύλινος φωτισμός με μαύρες υφές. Λευκό και μαύρο, ή ξύλο και μαύρο σε συνδυασμό θα είναι ένα κορυφαίο στυλ το 2022.\nΣκεφτείτε την τραπεζαρία σας με ένα statement φωτιστικό με μαύρα φινιρίσματα. Εντυπωσιακό δεν είναι;\n4 - Η απλότητα και ο μινιμαλισμός θα είναι πάντα επίκαιρα\nΝαι, το ξέρουμε, είπαμε ότι δεν θα είναι και φέτος αλλά, αν μένετε σε ένα μικρό σπίτι ή θέλετε να αγοράσετε ένα κρεμαστό φωτιστικό για το μικρό σας δωμάτιο, τότε το minimal είναι το μόνο που χρειάζεστε. Όχι μόνο είναι μια πρακτική λύση, αλλά είναι και εύκολη στο μάτι.\nΗ τάση της απλότητας και του μινιμαλισμού βοηθά στην απελευθέρωση των χώρων από περιττά αντικείμενα, αλλά μπορεί επίσης να επιτευχθεί με μικρό προϋπολογισμό χωρίς να θυσιάσετε ολόκληρο τον μισθό σας.\nΤα βασικά χρώματα σε συνδυασμό με συμμετρικές γραμμές θα προσθέσουν λειτουργικότητα στους εσωτερικούς σας χώρους.\nΥπάρχουν πολλοί τρόποι για να βρείτε το φωτιστικό που αναζητάτε. Υπάρχουν 4 τάσεις για να διαλέξετε φέτος, αρκετά ξεκάθαρες και καθαρές. Όλα εξαρτώνται από τους εσωτερικούς χώρους, το σαλόνι, το υπνοδωμάτιο ή την τραπεζαρία σας. Επιλέξτε κάτι μεγάλο αν είναι για το σαλόνι σας, επιλέξτε κάτι minimal για την κρεβατοκάμαρά σας και προσθέστε μερικές μαύρες υφές για την τραπεζαρία σας.\nΒλέπετε? Μπορείτε να συνδυάσετε όλα τα στυλ μαζί για να είστε απόλυτα μέσα στις τάσεις.\nΚαι το πιο σημαντικό, μην ξεχάσετε ποτέ τα επιτραπέζια φωτιστικά!!!


Αποδείξεις - Μαζέψτε στα τυφλά και βλέπουμε ποιες θα ισχύουν - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 24 Ιανουαρίου 2014, 07:03 / Ανανεώθηκε 24 Ιανουαρίου 2014, 11:21 Αποδείξεις - Μαζέψτε στα τυφλά και βλέπουμε ποιες θα ισχύουν\nΗ απάντηση του υπουργείου Οικονομικών για τις αποδείξεις το...\nΣύνθετες και ταυτόχρονα αναποτελεσματικές, χαρακτηρίζονται οι αλλαγές που προωθεί το υπουργείο Οικονομικών στο μέτρο της συλλογής αποδείξεων, ενώ η σύγχυση μισθωτών και συνταξιούχων για το τι πρέπει να μαζέψουν και τι όχι, χτυπάει «κόκκινο».\nΗ πρώτη αλλαγή στην οποία φαίνεται να έχουν καταλήξει οριστικά τα στελέχη του υπουργείου οικονομικών, είναι το ποσοστό του ετήσιου εισοδήματος, που θα απαιτείται να συλλέξει σε αποδείξεις ο φορολογούμενος, το οποίο φέτος αλλάζει -από 25% που ήταν πέρσι- σε 10%.\nΉδη πάντως οι πρώτες αντιδράσεις από φοροτεχνικά γραφεία, κάνουν λόγο για μέτρο, που μάλλον θα ευνοήσει την φοροδιαφυγή. «Αυτές οι αλλαγές αποδεικνύουν πόσο ελαφρά παίρνει το υπουργείο την υπόθεση της φοροδιαφυγής. Όσο πιο μικρό είναι το ποσό που πρέπει να μαζέψει κανείς σε αποδείξεις, τόσο περισσότερο θα ατονήσει το ενδιαφέρον του να τις ζητάει», επισημαίνει ο φοροτεχνικός Ηλίας Χατζηγεωργίου, σχολιάζοντας ότι «ακόμη και οι ίδιες οι εφορίες δεν δίνουν σημασία αν είναι πραγματικά τα ποσά που δηλώνονται, δεδομένου ότι η δήλωση γίνεται ηλεκτρονικά».\nΘα ισχύουν κάποιες, όχι όλες\n«Αντίβαρο» για το επιτελείο του υπουργείου Οικονομικών, στην απαίτηση για λιγότερες αποδείξεις, θα αποτελέσει όπως φαίνεται, η συλλογή «στα τυφλά».\n«Η εντολή είναι να συγκεντρώνονται αποδείξεις, ανεξάρτητα από την κατηγορία και στο τέλος του χρόνου, θα ανακοινωθεί ποιες θα ισχύσουν και ποιες όχι. Μπορεί να πουν ότι ισχύσουν δαπάνες από ένδυση και υπόδηση, αλλά όχι από σούπερ μάρκετ», εξηγεί ο κ. Χατζηγεωργίου.\nΌπως εκτιμά το υπουργείο, αυτό θα αποτελέσει κίνητρο για να ζητά ο πολίτης έκδοση απόδειξης, από όλες τις κατηγορίες των επαγγελματιών και δη από αυτές που είναι πιο… επιρρεπείς στην φοροδιαφυγή, όπως οι ελεύθεροι επαγγελματίες και τα κέντρα διασκέδασης.\n«Μαζεύετε και βλέπουμε, λέμε στους πελάτες. Μόνο αυτό ξέρουμε για την ώρα», καταλήγει ο φοροτεχνικός.\nΑποδείξεις ολόκληρες και μισές\nΈνα ακόμη σενάριο που μελετά το υπουργείο, είναι αυτό των αποδείξεων δύο ταχυτήτων. Με απλά λόγια, επειδή κατά βάση τα σούπερ μάρκετ και τα πρατήρια υγρών καυσίμων εκδίδουν αποδείξεις λιανικής πώλησης, μελετάται το ενδεχόμενο να μην υπολογίζεται ολόκληρη η αξία τους, αλλά μόνο το 50%.\nΠάντως, όλα τα παραπάνω θεωρούνται από τους λογιστές «πασαλείμματα», καθώς όπως υποστηρίζουν ουσιαστικό κίνητρο για τον φορολογούμενο θα ήταν να έχει κάποια έκπτωση σε ολόκληρο το ποσό αποδείξεων που θα συγκέντρωνε. «Θα σε πυροβολούσαν για να τις πάρουν», λένε χαρακτηριστικά.


Κορονοϊός: Πώς θα καλυφθούν οι χαμένες ώρες διδασκαλίας στα σχολεία μετά το λουκέτο\nΚλειστό σχολείο λόγω κορονοϊού AP\nΔεν αποκλείεται να παραμείνουν κλειστά τα εκπαιδευτικά ιδρύματα περισσότερο από δύο εβδομάδες, Ακόμα και επέκταση της σχολικής χρονιάς εξετάζει η κυβέρνηση. Τι θα γίνει με τις πανελλαδικές εξετάσεις.\nΤο ενδεχόμενο να μειωθεί η ύλη των μαθημάτων ή και να επεκταθεί η σχολική χρονιά εξετάζει η κυβέρνηση, μετά το λουκέτο 14 ημερών που έβαλε στα εκπαιδευτικά ιδρύματα, ως μέτρο αποτροπής εξάπλωσης του κορονοϊού.\nΣχολεία, πανεπιστήμια, ΙΕΚ, φροντιστήρια και βρεφονηπιακοί σταθμοί θα παραμείνουν κλειστά τουλάχιστον μέχρι τις 25 Μαρτίου, σύμφωνα με την κοινή υπουργική απόφαση.\nΗ υπουργός Παιδείας, μιλώντας το πρωί στον ΣΚΑΙ δεν απέκλεισε το ενδεχόμενο να παραταθεί το "λουκέτο" στα εκπαιδευτικά ιδρύματα λέγοντας οτι η σχετική απόφαση θα ληφθεί λίγο πριν από τη λήξη της αναστολής των 14 ημέρων. "Όλα τα σενάρια είναι ανοιχτά. Στο υπουγείο παιδείας έχουμε ετοιμαστεί για αναστολή δύο εβδομάδων και περισσότερο".\nΗ Νίκη Κεραμέως διαβεβαίωσε οτι η σχολική χρονιά δεν πρόκειται να χαθεί. Εξήγησε ότι το υπουργείο Παιδείας εξετάζει όλα τα σενάρια και δεν απέκλεισε την επιμήκυνση της σχολικής χρονιάς. Σε πρώτη φάση για την αναστολή λειτουργίας 2-3 εβδομάδων θα μειωθεί η διδακτική ώρα από 45 σε 35 λεπτά, θα αναμορφωθεί το ωράριο και θα περικοπούν οι περίπατοι. «Αν πάμε συνολικά σε μεγαλύτερης διάρκειας αναστολή τότε θα πρέπει να δούμε και άλλα μέτρα όπως είναι η επιμήκυνση της σχολικής χρονιάς και η μείωση της ύλης. Άρα έχουμε όλα τα σενάρια ανοιχτά και θα δούμε πως θα εξελιχθεί η εξάπλωση του ιού», είπε η Νίκη Κεραμέως.\nΓια τις Πανελλήνιες η υπουργός Παιδείας δεν απέκλεισε το ενδεχόμενο να πραγματοποιηθούν ακόμη και τον Ιούλιο αν χρειαστεί.\nΧθες, μιλώντας στον ΑΝΤ1 η υπουργός ανέφερε οτι "θα εξεταστεί ακόμη και το ενδεχόμενο να γίνουν μαθήματα σε ημέρες των διακοπών για το Πάσχα".\nΠΕΡΙΣΣΟΤΕΡΑ: Κορονοϊός, Υπουργείο Παιδείας


Ποιοι θα εμβολιαστούν κατά προτεραιότητα – Ολόκληρη η λίστα | Η ΚΑΘΗΜΕΡΙΝΗ\nΠοιοι θα εμβολιαστούν κατά προτεραιότητα – Ολόκληρη η λίστα\n26.12.2020 • 08:59\nΑύριο θα διενεργηθούν οι πρώτοι εμβολιασμοί κατά της Covid-19 στη χώρα μας. Οι εμβολιασμοί της Κυριακής θα έχουν συμβολικό χαρακτήρα με την πολιτική και πολιτειακή ηγεσία του τόπου να δίνει το παράδειγμα.\nΣύμφωνα με τον προγραμματισμό πρώτοι θα εμβολιαστούν την Κυριακή στις 27 Δεκεμβρίου η Πρόεδρος της Δημοκρατίας, Κατερίνα Σακελλαροπούλου, ο πρωθυπουργός Κυριάκος Μητσοτάκης, αλλά και ο πρόεδρος της Βουλής, Κωνσταντίνος Τασούλας.\nΕπίσης αύριο στις 15:30 θα εμβολιαστεί στο νοσοκομείο «Ευαγγελισμός» και o Πρόεδρος της Κ.Ο. και Γραμματέας του ΜέΡΑ25 Γιάνης Βαρουφάκης.\nΑναλυτικά η λίστα των αξιωματούχων που θα εμβολιαστούν κατά προτεραιότητα\nΣτην Αθήνα τα εμβόλια\nΈφτασαν στην Αθήνα τα εμβόλια – Επί ποδός ο κρατικός μηχανισμός για τη διανομή τους\nΕμβόλιο COVID-19 Εμβόλιο Pfizer\nΕφτασαν τα πρώτα ψυγεία φύλαξης των εμβολίων


garam0nd: if a girl writes off the world\nΚάποια στιγμή βρήκα την ευκαιρία και έκανα τον σχετικό έλεγχο: Το κομμάτι λεγόταν «The Cure» από κάποιους non-Prophets. Νόμισα πως έχασα το στοίχημα με τον εαυτό μου και απογοητεύτηκα με τις μουσικές μου γνώσεις. Είπαμε, εκείνη τη χρονιά μόνο διάβαζα. Ήξερα τα πάντα για τη british library, τα national archives, τις βιβλιοθήκες, τα βιβλιοπωλεία και τις διαλέξεις.\nΓια το ότι ο Sage με τον Joey Beats είχαν καινούριο project με το όνομα non-prophets, τίποτα.\nΌταν βγήκα από τη μαύρη τρύπα των βιβλιοθηκών και επέστρεψα σε μια πιο φυσιολογική ζωή αγόρασα το “Hope” και μόνο τότε κατάλαβα τη βλακεία μου. Δεν μ’αρέσει να κάνω λάθη που αφορούν τις Sage-ικές μου γνώσεις.\n[ΚΑΙ ΠΟΤΕ ΔΕΝ ΘΑ ΜΟΥ ΣΥΓΧΩΡΉΣΩ ΤΟ ΟΤΙ ΔΕΝ ΠΗΓΑ ΣΤΟ ΟΝΟΜΑ ΤΟΥ ΡΟΔΟΥ ΤΟ 2002. ΠΟΤΕ.]\nΠροσπάθησα να επανορθώσω το λάθος μου ψάχνοντας τα πάντα για τον joey beats, τους non-Prophets και το The Cure, μέχρι που βρήκα αυτό:\nKατά περίεργο τρόπο όταν ανοίγει το site ακούγεται το Black out on white night και όχι το The Cure. Και κατά έναν ακόμα πιο περίεργο τρόπο, υπάρχει μια φοβερή αλληλεξάρτηση των δύο κομματιών μέσα στο κεφάλι μου –δεν είμαι σίγουρη όταν τα σκέφτομαι αν σκέφτομαι το ένα ή το άλλο- αλλά αυτό είναι επίσης μια άλλη ιστορία.\nΤελοσπάντων, η έκθεση αυτή της Sarah Coleman -aka Inkymole- είναι από αυτά τα πράγματα που τσαντίζομαι επειδή δεν τα έχω κάνει εγώ. Μια έκθεση βασισμένη στους στίχους του Sage.\nΉταν ένα project που το δούλευε για καιρό, χωρίς εκείνος να έχει ιδέα για την ύπαρξη του. Το έμαθε μόνο λίγες βδομάδες πριν και συμφώνησε να περάσει τον Ατλαντικό και να εγκαινιάσει την έκθεση με μια spoken-word performance.\nΌταν τo ανακάλυψα φυσικά είχα πια εγκαταλείψει το Λονδίνο και ο κακός μου συγχρονισμός με τον Sage επιβεβαιώθηκε. [Έχω πια πειστεί πως όταν θα πάω να τον ψάξω στο Providence και σε όλη την Ανατολική ακτή, αυτός δεν θα κάνει Live και θα είναι στο σπίτι κλεισμένος με τις γάτες του.]\nΥπάρχουν ένα σωρό φοβερά πράγματα που έχει κάνει η Inkymole για αυτήν την έκθεση.\nΦανταστική είναι νομίζω η τούρτα γάμου «Forever only means 4 years» από το Rewrite ή τα «αυτοκτονικά σημειώματα» -και αυτά στίχοι κομματιών- γραμμένοι με αόρατο μελάνι.\nΤο καλό είναι ότι η κοπέλα κάποια στιγμή έφτιαξε ένα online shop όπου μπορούσα να διοχετεύσω τη μανία και τη ζήλεια μου που δεν ήμουν εκεί. Νομίζω πως την έκανα πλούσια και αγόρασα ό,τι αγοραζόταν εκεί μέσα.\nΤην σοφή ταπετσαρία «if these walls could speak they wouldn’t shut the f**k up»\nΤο διπλό σημειωματάριο «paint me a story-write me a picture»,\nτα αόρατα σημειώματα αποχαιρετισμού από τη ζωή,\nκαι κυρίως αυτό το υπέροχο τετραδιάκι σαν τετράδιο μαθητή, με τους στίχους από κάμποσα αγαπημένα τραγούδια.\nΜετά από μερικούς μήνες η έκθεση επαναλήφθηκε στη Νέα Υόρκη, τον Απρίλιο του 2007, και φυσικά ούτε εκεί ήμουν.\nΟύτε και στο Providence τον Ιούλιο του 2007. Εκεί έγινε για τρίτη και τελευταία φορά, και έκλεισε την περιοδεία του Sage στην Αμερική. Το Human the death dance είχε πια κυκλοφορήσει και η Inkymole είχε κάνει όλο το artwork...\nΗ Sarah έχει τώρα νέο site με τις δουλειές της και online-store. Εντάξει, δεν μου αρέσουν τα πάντα, αλλά και μόνο για αυτήν την δουλειά της μπορώ να θυσιάσω την αντικειμενικότητα μου.\nps. Είπα πως την χρονιά στην αγγλία συνέβησαν δύο παρανοήσεις. Μετά το The Cure, το κομμάτι που άκουγα συνέχεια σε εκείνο το cd ήταν το 21st century pop song. Και αυτό κάτι μου θύμιζε αλλά το όνομα Hymie’s Basement, όχι, δεν μου έλεγε τίποτα. Την ανακάλυψη ότι ο cLOUDDEAD/Yoni Wolf είναι το ½ των Hymie’s Basement την κατάλαβα απλά πέρισυ. Το οποίο καταλαβαίνω πως είναι η απόλυτη ντροπή. Αλλά, αν τελικά κινούμαι κάπου μεταξύ της ευθείας Sage -Yoni, νομίζω ότι είναι φοβερό που την ίδια χρονιά, στο ίδιο cd, πέθαινα με κομμάτια τους χωρίς καν να ξέρω ότι είναι αυτοί. Oύτε αυτή η ιστορία είναι καινούρια, αλλά αν αυτό είναι σύμπτωση, μου αρέσουν οι συμπτώσεις.